
Schitul Lacu — Sfântul Munte Athos, care mulţumeşte părinților 
de la Sfânta Mănăstire Paraklitu pentru generozitatea cu care i-a 


fost acordat dreptul traducerii şi editării în limba română a 
prezentei lucrări. 


-nms i 


Prolog 


Este firesc ca eforturile contemporane pentru reapropierea 
lumii creştine să aibă o largă recunoaştere, deoarece, pe de o 
parte, ele constituie contribuția umană la cauza sfântă a unității 
şi, pe de altă parte, se fac într-o epocă în care lumea, fărâmițată 
de mulțimea felurită a contradicţiilor, caută cu agonie elemente 
unificatoare. 

Însă aceste eforturi s-au arătat până astăzi dezamăgitor de 
ineficiente. Nu numai că nu mai insuflă nici un optimism, ci 
pricinuiesc chiar o deosebită nelinişte, din moment ce conse- 
cinţele lor vătămătoare sunt deja evidente: a) tocirea conştiinţei 
ortodoxe, împărțirile şi schismele în cadrul plinătății Bisericii 
noastre; b) confuzia, descurajarea şi dezorientarea eterodocşilor 
care caută autenticitatea Credinței. 

Textul care urmează constituie expresia acestei nelinişti a 
noastre, de vreme ce dialogul dintre Ortodoxie şi Papism! do- 
mină relaţiile intercreştine şi, mai mult, coexistenţa ortodocşilor 


1 Nu folosim termenul de romano-catolicism, deoarece nu are fundament istoric şi 
nici nu este corect din punct de vedere teologic. De la începutul secolului al II-lea 
Biserica cea una şi nedespărțită a lui Hristos, aşa cum o mărturisim în Simbolul 
Credinței, se numeşte Catolică (Universală, Sobornicească), pentru că ea cuprinde 
totalitatea (a0'oAov) Credinței, adică plinătatea adevărului. Aşijderea, de vreme 
ce din anul 330 Noua Romă (Constantinopolul) a devenit capitala imperiului 
roman, termenul de romeos (Pwuaioç) sau romios (Pwunóç) defineşte pe fiecare 
cetățean ortodox al lui (al imperiului), indiferent de neam. Astfel, în sensul strict 
al cuvântului, romano-catolici (Popuator-Ka0o?uxoi) sunt creştinii ortodocşi, ca 
romei, adică urmaşi ai Imperiului Roman, şi catolici, adică membri ai Bisericii 
Ortodoxe, care continuă să dețină deplinătatea credinței. Dimpotrivă, papistaşii, 
după cucerirea tronului Romei de către franci (1009), nu mai sunt romei, ci 
franco-latini. lar după căderea lor din sobornicitatea (plinătatea) Credinței, din 
pricina acceptării a numeroase erezii, nu mai sunt catolici, ci eretici. Cu toate 
acestea, după Schima definitivă (1054), papistaşii au uzurpat aceşti termeni. 
Popoarele ortodoxe însă, până în secolul al XIX-lea, cunoşteau bine că romeos şi 
catolic înseamnă ortodox, de aceea şi ereticii din Apus erau numiţi latini, papistaşi 
etc. Confuzia care se observă astăzi în terminologie s-a creat la începutul secolului 
al XX-lea, odată cu apariţia ecumenismului. 

şi papistaşilor în societățile noastre multiculturale apare ca o 
provocare pentru orice conştiinţă ortodoxă. 

Urmând tradiția noastră patristică care ne-a învățat „să iu- 
bim în adevăr” şi să „adeverim în dragoste”, intenţionăm să schi- 
țăm cu luciditate şi responsabilitate fața papismului. Astfel, 
credem că vor fi puse în lumină hotarele imuabile ce despart Bi- 
serica de erezie şi adevărul de înşelare. Iar aceasta deoarece este 
vădit că aceste hotare devin din ce în ce mai greu de distins. Nu 
numai pentru că în viața ortodocşilor a intrat profund civilizaţia 
apuseană, fasonată după creştinismul contrafăcut al Occiden- 
tului, ci şi pentru că în zilele noastre se răspândesc ideile şi con- 
cepţiile „Noii Ere” (New Age), care pretinde că toate religiile 
conduc în mod egal la un acelaşi aşa-zis Dumnezeu. 

Pentru ortodocşi curăția Credinței constituie temelia ne- 
clintită în nevoinţa lor pentru îndumnezeire. Credința dreaptă 
este „medicamentul cel mare şi cel dintâi al mântuirii” (Sfântul Ma- 
xim Mărturisitorul). Dar şi fraților noştri eterodocşi delimitarea 
corectă a adevărului le arată calea de întoarcere la casa lor pă- 
rintească, Biserica Ortodoxă. 

Ruperea Creştinătăţii apusene de trupul Bisericii nu a pro- 
venit pur şi simplu din nişte diferențe de ordin administrativ 
sau de tradiţie locală, ci dintr-o alterare profundă a trăirii bise- 
riceşti care a creat o prăpastie între cele două lumi. Datoria fi- 
rească de a respecta pe orice om cu convingeri diferite, raportu- 
rile amabile, lipsite de ipocrizie şi dorinţele de bună-credinţă 
pentru unitate nu ne dau însă dreptul să tăcem sau să ascun- 
dem această realitate. 

Desigur, se păstrează şi astăzi în Occidentul papistaş rămă- 
şițe ale tradiției patristice, mai ales în spaţiul monahal. Şi fără 
îndoială există mulți monahi smeriţi sau credincioşi simpli care 
îşi afierosesc viaţa lor rugăciunii şi faptelor de dragoste creştină. 
Cu toate acestea, toate elementele pozitive care s-au păstrat în 
tradiţia apuseană nu au fost în stare să împiedice denaturarea 
Creștinismului şi transformarea Bisericii Romei într-un stat lu- 
mesc cu regim teocratic, transformare care a condus inevitabil 
la dezvoltarea instituţiei papale, 

Dăruind această broşură fraților noştri, în epoca în care sin- 
cretismul şi secularizarea au amorțit conştiinţa bisericească a 
celor mai mulți dintre noi, ne rugăm să simţim toți datoria şi să 
conştientizăm puterea pe care o avem ca păzitori şi apărători ai 
Ortodoxiei. Această datorie şi această putere sunt învederate de 
patriarhii Răsăritului în istorica lor Enciclică de la 1848: „Încă la 
noi, nici Patriarhii, nici Sinoadele nu au putut vreodată să in- 
troducă lucruri noi, căci păzitorul Credinței este însuşi trupul 
Bisericii, adică însuşi poporul, care voieşte ca veşnic neschim- 
bată să-i fie Credinţa şi la fel cu cea a Părinților lui”. 


Sfânta Mănăstire Paraklitu 


Naşterea papismului 


Biserica, în decursul primului mileniu al existenţei sale, şi-a 
păstrat unitatea în Răsărit şi în Apus cu toate tangajele con- 
juncturale pe care le-au creat ereziile, schismele şi feluritele ne- 
înțelegeri. Ruperea Creştinătăţii apusene din trupul Bisericii lui 
Hristos, cea Una, Sfântă, Sobornicească şi Apostolească, aşa 
cum ea s-a definitivat în 1054, a constituit sfârşitul tragic al unor 
lungi procese de alterare în spaţiul Europei Apusene, pe trei 
planuri strâns legate între ele: a) teologic, b) bisericesc şi c) poli- 
tic. 

A. În plan teologic 


Germenii diferențierii teologice a Apusului se află în scrie- 
rile fericitului Augustin (354-430), episcopul Ipponiei din Nor- 
dul Africii. Fericitul Augustin a ignorat limba greacă şi Părinții 
greci, pe care s-a sprijinit teologia primelor Sinoade Ecumenice 
(Sfântul Atanasie, Sfântul Vasile cel Mare, Sfântul Grigorie Te- 
ologul, Sfântul Grigorie de Nyssa ş.a.). Influențat de neoplato- 
nism şi de principiile Dreptului roman, el a formulat în operele 
sale teologice unele puncte de vedere străine de trăirea Bisericii 
din primele veacuri, cum ar fi, de pildă, identificarea ființei cu 
energiile în Dumnezeu, purcederea Sfântului Duh şi de la Fiul 
(Filioque) ş.a. 


B. În plan bisericesc 


Biserica veche accepta, în mod onorific, ca primul în ordine, 
în relaţiile cu ceilalți episcopi, să fie episcopul Romei, de vreme 
ce oraşul acesta era capitala Imperiului Roman. Însă în cadrul 
instituției sinodale, papa nu a încetat să fie egal cu toți ceilalți 
episcopi (primus inter pares = primul între egali). Mai târziu, 
după ce capitala imperiului s-a mutat în Răsărit, Sinodul al IV- 
lea ecumenic (451) a recunoscut tronului episcopal al 
Constantinopolului „privilegiul de cinste” întocmai cu cel al 
Romei. 


Însă duhul expansionist şi centralizator al Vechii Rome i-a 
influențat pe mulți papi, care nu au întârziat să ia primatul de 
cinste drept primat de putere şi stăpânire, intervenind sub as- 
pect pastoral în alte Biserici Locale şi pretinzând hegemonia 
peste toată Biserica. Totuşi, în primele veacuri, aceste ambiţii de 
stăpânire ale papilor constituiau abateri incidentale şi exprimau 
de obicei nişte slăbiciuni personale. 


C. În plan politic 


De la sfârşitul secolului al IV-lea, până în secolul al VI-lea, 
diferite rase germane în stare primitivă (francii, goții, longobar- 
zii, vandalii ş. a.) au inundat şi au cucerit eparhiile prospere ale 
Imperiului Roman de Apus, luând în robie populaţiile băştinaşe 
şi schimbând radical situația social-culturală din zonă. 

Coloniştii barbari — între care rolul principal l-au jucat fran- 
cii -, în încercarea lor de a se civiliza, îmbrățişează Creştinis- 
mul, însă îl amestecă cu elemente idolatre. Cu acest fel de creş- 
tinism problematic intră şi în cler, îndepărtându-i treptat pe ie- 
rarhii romani de la conducerea bisericească. Aceşti episcopi 
franci trăiesc însă ca „nobilii” mireni ai epocii lor (conții, ducii ş. 
a.); dețin funcții lumești, participă la expediţii militare, poartă 
uniforme militare etc. lată cum descrie Sfântul Bonifatie, în 
Epistola sa către papa Zaharia, în 741, situaţia bisericească din 
Galia Romană, unde predominau episcopii franci: „Credinţa este 
călcată în picioare. Timp de optzeci de ani episcopii franci nu s-au 
adunat în sinod şi nici nu au arhiepiscop. Cele mai multe scaune epis- 
copale se dau mirenilor iubitori de argint sau clericilor adulteri, care 
participă la incursiuni militare îmbrăcaţi cu echipament militar com- 
plet, ucigând cu mâinile lor fără deosebire creştini şi idolatri”?. 

În fața acestui peisaj sumbru, pe care l-a creat invazia bar- 
bară, episcopul Romei stă, de obicei, la înălțimea misiunii sale 
duhovniceşti şi îşi asumă rolul de conducător al națiunii pentru 


2 Pr. prof. Ioannis S. Romanidis, Romiosini-Romania-Rumeli, editura Purnaras, 
Tesalonic 1975, p. 322. 

protecţia romanilor înrobiți. Unii papi, însă, pentru a-şi întări 
tronul lor, au urmat o tactică lumească. Scot în evidenţă cu em- 
fază autoritatea lor bisericească, prezintă tendinţe de suprema- 
ție şi se înconjoară de stăpâniri politice. De pildă, în 754 papa 
Ştefan II acceptă autonomia politică a Bisericii Romei pe care i-o 
oferă regele francilor, Pepin cel Scurt. Astfel se întemeiază pri- 
mul stat papal. Mai târziu, Nicolae II (858-867), primul papă 
roman francofil, concentrează în persoana sa cea mai înaltă stă- 
pânire bisericească şi politică. „Nicolae se consideră pe sine împăra- 
tul întregii lumi”, mărturiseau contemporanii lui. 

În secolul al VIII-lea, regele francilor, Carol cel Mare (768- 
814), uneşte cu puterea armelor aproape toate popoarele Euro- 
pei apusene şi se ambiționează să formeze o nouă împărăție, 
revendicând numele şi strălucirea Imperiului Roman de Răsă- 
rit. Pentru împlinirea acestui scop organizează sistematic cioc- 
nirea Apusului cu Răsăritul printr-o strategie care cuprinde 
următoarele două laturi: 

1) Lepădarea Ortodoxiei şi crearea unui creştinism diferit, 
care va accentua particularitatea culturală a noii împărății. 
Acest creştinism franc, pe care îl proiectează consilierii lui Carol 
cel Mare, se bazează pe formulările teologice ale fericitului Au- 
gustin şi se exprimă prin noi chipuri şi forme ale practicii bise- 
riceşti: botezul prin stropire, celibatul obligatoriu la clerici, pri- 
varea mirenilor de la împărtăşirea din Potir, bărbieritul clerici- 
lor ş. a. În cadrul tacticii antiortodoxe, episcopii franci, în anul 
794 (Conciliul de la Frankfurt), au condamnat hotărârile Sinodu- 
lui VII ecumenic (787) pentru închinarea acordată icoanelor, iar 
în 809 (Conciliul de la Aachen), adaugă Filioque la Sfântul Sim- 
bol al Credinței. Aceste două evenimente constituie prima etapă 
a schismei dintre francii cuceritori şi ortodocşii romani. 

2) O politica antielenă, deoarece elenismul constituia trupul 
istoric al Ortodoxiei şi un element constitutiv al Imperiului 
Roman. Francii, dezavantajați cultural, încep să denigreze cul- 
tura elenă ca fiind o cultură a înşelăciunii şi îi numesc pe eleni, 


greci, dând acestui vechi nume al lor un conţinutul batjocoritor 
(grec = eretic, escroc). 

Sub atacul sistematic al francilor, Biserica Romei se luptă să 
rămână credincioasă tradiţiei creştine primare şi continuității 
elene, păstrând comuniunea bisericească cu toate Patriarhiile 
din Răsărit. Astfel, de pildă, în 816, papa Leon III a lepădat 
adaosul Filioque şi, ca să păstreze Simbolul Credinței neatins de 
falsificările introduse de franci, a poruncit ca textul autentic al 
lui să fie scris pe nişte plăci de argint, care au fost puse pe pere- 
ţii Bisericii Sfântului Petru cu inscripția: „Pe acestea, eu, Leon, le- 
am aşezat din dragoste şi pentru păstrarea Credinței Ortodoxe”. Mai 
târziu, reprezentanţii papei loan VIII au participat la Sinodul 
din Constantinopol (879-880), care pentru Ortodoxie este al 
VIII-lea Sinod Ecumenic, şi în care, sub preşedinţia Sfântului 
Fotie cel Mare, patriarhul Constantinopolului, au condamnat 
ereziile francilor referitoare la icoane şi la Filioque. 

In secolul al X-lea francii intensifică polemica împotriva 
romanilor ortodocşi din Apus, având ca scop să cucerească tro- 
nul papal. În cele din urmă, în 1009, ei ocupă Patriarhia Orto- 
doxă a Romei şi-l urcă pe tron pe papa franc Sergiu IV, care ada- 
ugă la Simbolul Credinței termenul eretic Filioque. Patriarhiile Or- 
todoxe din Răsărit răspund prin ştergerea numelui acestuia din 
Dipticele Bisericii Ortodoxe şi astfel Schisma devine o realitate. 

La 16 iulie 1054, conducătorul reprezentanţei papale, cardi- 
nalul Humbert a aşezat pe Sfânta Masă a Bisericii Sfânta Sofia 
din Constantinopol afurisirea Creştinătăţii răsăritene. Prin 
această faptă, Creştinătatea francă definitiva separarea de Bise- 
rica Ortodoxă. Acesta nu a fost începutul, ci confirmarea unei 
schisme care fusese bine plănuită cu 260 de ani mai înainte la 
curtea lui Carol cel Mare; a unei schisme care „nu s-a făcut între 
romeii (romanii) apuseni şi răsăriteni” (Pr. Prof. Ioannis 
Romanidis). 


Calea şi evoluţia papismului 


Din momentul în care Patriarhia cu scaun de întâietate a 
Romei s-a rupt de Trupul lui Hristos, s-a lipsit de dumnezeies- 
cul Har, acest fapt având drept consecință descompunerea 
treptată a ei. Sfântul Nectarie al Pentapolei consemnează în 
acest sens: „Biserica Apuseană a pierdut libertatea ei duhovnicească, 
şi-a pierdut podoaba, s-a zguduit din temeliile ei, s-a lipsit de bogăția 
Harului Sfântului Duh, de prezența lui Hristos. În cele din urmă a 
ajuns un trup mut, fără duh şi suflet”. De aceea, în secolele urmă- 
toare alunecă pe un povârniş denaturant, străin, fără nici o spe- 
ranţă de întoarcere, conducându-l pe omul Apusului la deznă- 
dejde, la vid existenţial şi la impas. 

La numai câțiva ani după Schismă, în 1075, papa Grigorie al 
VII-lea scoate în evidență — în renumitele sale Dictatus Papae 
(Ordine Papale) — pretenţiile scaunului papal pentru stăpânirea 
absolută a lumii: Ă 

„Biserica Romană a fost întemeiată de Insuşi Dumnezeu. 
Papa este stăpânul absolut al Bisericii Universale. Rânduieşte şi 
cateriseşte episcopi. Numai el poate convoca un sinod ecume- 
nic. Reprezentaţii lui sunt mai presus decât episcopii. Numai el 
foloseşte însemne împărăteşti. Principii sunt datori să-i sărute 
picioarele. El are dreptul să-i destituie pe împărați. Fără aproba- 
rea lui nici o carte nu este valabilă. Hotărârile lui nu pot fi anu- 
late de nimeni; numai el poate anula hotărârile tuturor celor- 
lalți. Papa nu poate fi judecat de nimeni. Sfinţenia lui este asi- 
gurată datorită virtuţilor Sfântului Petru. Biserica Romană nu 
greşeşte niciodată şi nici nu va greşi vreodată”$. 

Cu aceste poziții ale papei Grigorie al VII-lea încep luptele 
dure ale „Bisericii” Romei pentru impunerea religioasă, politică 
şi socială a ei asupra popoarelor Occidentului (cearta pentru in- 


3 Patrologia Latina de J. P. Migne, Paris 1844-1890, vol. 148, p. 107. Vezi traducerea 
grecească: Vlasie I. Fidas, Ekklisiastiki Istoria II (Istoria Bisericească, vol. II), Atena 
1994, p. 336. 

vestitură), care durează vreo 200 de ani. În cele din urmă, papa 
concentrează în mâinile sale orice stăpânire - spirituală, 
politică, legislativă, juridică. Este prima apatije a totalitaris- 
mului în Europa. 

În 1095 papa Urban al II-lea, prin lozinca „Aceasta o vrea 
Dumnezeu”, a ridicat întreaga Creştinătate apuseană să por- 
nească un „război sfânt” împotriva musulmanilor care ocupa- 
seră Locurile Sfinte. Este vorba despre Cruciade, pe care Răsă- 
ritul le-a trăit ca pe un coşmar, fiind asemenea incursiunilor 
barbare (A se vedea în continuare, la capitolul Crime ale papis- 
mului) 

In secolele al XII-lea şi al XIII-lea „Biserica” Latinăt înteme- 
iază în mănăstirile marilor oraşe şcoli speciale unde se învață 
teologia scolastică. Teologii scolastici trec cu vederea credința de 
sus revelată şi trăită a Bisericii, se sprijină pe filozofia aristote- 
lică şi încearcă să cerceteze tainele lui Dumnezeu cu logica şi 
cugetarea omenească. lar aceasta are drept rezultat apariţia cre- 
dinței într-un dumnezeu denaturat, închipuit, de care omul Oc- 
cidentului este chemat să se apropie prin capacitățile sale in- 
telectuale. Drept urmare, credinţa creştină se transformă dintr-o 
legătură vie de trăire cu Dumnezeu într-un principiu metafizic 
abstract, pe care „Biserica”-stat se angajează să-l îmbrace cu 
autoritatea ei şi să-l protejeze sau chiar să-l impună cu puterea 
ei. În cele din urmă, prin scolasticism, Occidentul se depărtează 
pentru totdeauna de autenticitatea vieții bisericeşti şi în civili- 
zația lui domină intelectualismul, raționalismul şi individua- 
lismul. S-a spus foarte potrivit că „Creştinismul apusean nu este 
Biserica lui Dumnezeu-Cuvântul, ci religia cuvântului rațional” (Pr. 
Mihail Kardamakis). 

In secolul al XIII-lea se formulează de către teologii scolas- 
tici principiul potrivit căruia conducerea bisericească este infai- 


* Denumirile de latin şi biserică latină folosite în diverse scrieri pentru a-i desemna pe 
papistaşi nu implică nicidecum vreo conotație peiorativă cu privire la limba latină 
sau la cei care o vorbesc. De altfel, în latină au slujit şi au scris nenumărați mari 
Părinţi ai Bisericii (Sf. Ambrozie de Mediolanum, Sf. loan Casian ş.a.). [n.ed.] 

libilă. În aceeaşi epocă (1233), papa Grigorie IX întemeiază in- 
stituția Sfintei Inchiziţii, pentru persecutarea şi neutralizarea or- 
ganizată a tuturor celor ce se îndoiesc de autoritatea papală. Un 
mecanism ce răspândeşte frică şi groază se întinde treptat în 
toată Europa. Totodată, stăpânirea clerului se întăreşte, în timp 
ce poporul este ignorat şi se afundă în neştiință (Clericalism). 

Profunda secularizare a „Bisericii” Apusene a zdruncinat 
credința milioanelor de creştini şi de aceea s-au creat valuri de 
împotriviri. Comerţul papei cu indulgenţe a dat prilejul ca, în 
1517, să erupă ca un vulcan mişcările care cereau schimbarea. 
Monahul Martin Luther conduce acum o revoltă ce a cuprins 
nenumărate mulțimi de creştini, care se desprind din „Biserica” 
papală- cunoscuta Reformă. Cei care s-au rupt au fost numiţi 
protestanți. Repede s-au format şi alte asemenea grupări pro- 
testante. Intre papistaşi şi protestanți s-a creat o prăpastie prici- 
nuită de o ură neîmblânzită, cu ciocniri, războaie şi crime. În 
Franţa, în înfricoşătoarea Noapte a Sfântului Vartolomeu (23 spre 
24 august 1572), papistaşii au ucis mii de protestanți. Apogeul 
războaielor religioase a fost Războiul de 30 de ani (1618 — 1648), 
care a cutremurat întreaga Europă Apuseană. 

În decursul veacurilor, popoarele Europei au trăit sub 
masca papismului un creştinism care nu eliberează ființa 
umană, ci o asupreşte şi mai mult. De aceea, ele s-au îndreptat 
foarte repede spre agnosticism şi ateism. Renaşterea, la început, 
(secolele al XIV-lea — al XVI-lea) şi mai târziu Iluminismul 
(secolul al XVIII-lea) leapădă „dumnezeul” francilor, însă păs- 
trează orientarea antropocentristă a papismului şi propovădu- 
iesc autoîndumnezeirea omului. În secolul al XIX-lea se aude 
limpede de la Nietzsche şi de la urmaşii lui predica morţii lui 
Dumnezeu: „Dumnezeu a murit, credința în Dumnezeul creştin nu 
mai este credibilă...”. Mulţi au sesizat foarte corect că toate siste- 
mele ateiste contemporane ale Occidentului - filozofice, sociale, 
politice — sunt roadele metafizicii scolastice şi ale totalitaris- 
mului papal. 

În ultimele două secole, Roma, în loc să înveţe din greşelile 
trecutului, se întăreşte şi mai mult în poziţia ei. 

Conciliul Vatican I (1870) impune ca dogmă de credinţă invi- 
olabilă primatul de stăpânire şi infailibilitatea papei. Este vorba 
despre căderea definitivă a „Bisericii” Apusene. Hristos, singu- 
rul Cap infailibil al Bisericii, este izgonit de pe pământ, iar locul 
Lui îl ocupă pontiful idolatrizat al Romei! La protestul unui 
cardinal împotriva introducerii acestei dogme neconforme cu 
tradiția, papa Pius al IX-lea îi răspunde cu proverbialul său cu- 
vânt: „Tradiţia sunt eu!”. Dintre latinii care nu sunt de acord cu 
dogmatizarea absolutismului papal, o parte însemnată se des- 
parte şi formează „Biserica Veche Catolică”, 

Conciliul Vatican II (1962 — 1965) cu toate că anunţă reînnoire, 
păstrează infailibilitatea papei şi o extinde în toate hotărârile 
lui. În acelaşi timp, acelaşi Conciliu îi cheamă pe toţi creştinii de 
orice confesiune la o unitate pancreştină, dar cu centrul la Roma 
şi având drept conducător pe papa (ecumenism papocentric). 

1. La sfârşitul secolului al XX-lea, în sânurile „Bisericii” pa- 
pale izbucneşte o nemaipomenită criză de dezorganizare. „Aştep- 
tam ca după Conciliu (II Vatican) să răsară o zi însorită pentru Biserică, 
spune papa Paul al VI-lea, dar ne-am trezit în cea mai mare furtună”.5 

Câţiva teologi papistaşi renumiţi îşi exprimă deschis opozi- 
ţia lor față de infailibilitatea papală. Mii de clerici, printre care şi 
oameni de bază ai Vaticanului, renunţă la preoție, iar mulți 
dintre ei şi la credință. Vocaţiile pentru viața monahală şi preo- 
țească cunosc o înfricoşătoare scădere. Numai în Belgia, între 
anii 1995 — 2007, nu a fost hirotonit nici un preot. În facultățile 
lor de teologie, chiar şi în mănăstirile papistaşe, introduc me- 
ditația transcendentală şi psihanaliza pentru a depăşi impasu- 
rile existenţiale pe care le creează rigorismul şi celibatul obli- 
gatoriu. 

Dar şi turma papistaşă este condusă în chip tragic la decolo- 
rare religioasă şi cunoaşte o înfricoşătoare criză morală. Biseri- 


5 Teodor Kontidis, Momente de cotitură în istoria Catolicismului, în tomul colectiv 
Catolicismul, ed. „Elinika Grammata”, Atena 2000, p. 69. 

é Mărturia lui Enzo Bianchi, Egumenul Mănăstirii Bose — Italia, în revista 
Parakatathiki, nr. 54, Thesalonic 2007, p. 12. 

cile papistaşe care se închid sau se vând, islamul şi religiile ori- 
entale care câştigă teren, credințele oculte şi satanismul, care îşi 
măresc numărul de adepţi şi multe altele dau mărturie despre 
poziția dificilă a „Bisericii” Latine. În ultimele decenii se înmul- 
țeşte numărul apusenilor care caută autenticitatea vieţii creştine 
în Ortodoxie. Interesul pentru Teologia patristică, pentru viața 
liturgică ortodoxă, pentru monahismul răsăritean, dar şi reveni- 
rile la Biserica Ortodoxă sunt realități însemnate. Cu toate aces- 
tea, mecanismele absolutiste ale Vaticanului, nu se văd dispuse 
să se lepede de trecutul lor. 

În 2005 profesorul filo-ortodox Joseph Ratzinger a urcat pe 
tronul Romei ca papa Benedict al XVI-lea, însuflețind nădejdile 
tuturor celor care aşteptau înnoirea „Bisericii” Apusene, Dar 
curând acțiunile şi declaraţiile şocante ale noului papă au arătat 
ruperea de propriile-i convingeri anterioare şi neputinţa sa de a 
înțelege cerințele vremurilor. Din păcate, fiecare papă este obli- 
gat să urmeze calea „infailibilă” a înaintaşilor lui şi să se confor- 
meze pretențiilor preaputernicei Curii Papale”, care de asemenea 
deţine şi îşi impune „infailibilitatea” ei. 


7 Curia este aparatul administrativ al „Sfântului” Scaun care coordonează şi 
realizează organizarea „Bisericii” Papale. 

Erezii papale 


1. Filioque 

Potrivit cu dumnezeiasca Descoperire, Dumnezeu Se 
distinge în Trei Persoane, Care sunt de o ființă, de o cinste şi de 
o putere. Dar nu există trei Dumnezei, ci Unul. Fiecare Persoană 
însă are o însuşire deosebită, care arată modul diferit al 
existenței Sale: Tatăl este nenăscut (este singurul început şi izvor 
al Dumnezeirii); Fiul este născut (Se naşte din Tatăl „mai înainte 
de toți vecii”); şi Duhul Sfânt este purces (nu este nici nenăscut, 
nici nu se naşte, ci purcede din Tatăl „înainte de toţi vecii”). 

Simbolul Credinței, care s-a alcătuit la Sinoadele I şi II Ecu- 
menice (325, 381) mărturiseşte credința „întru Duhul cel Sfânt, 
Domnul, de viață Făcătorul, Care din Tatăl purcede”, urmând cu- 
vintele lui Hristos: „Când va veni Mângâietorul... Duhul adevăru- 
lui, Care de la Tatăl purcede...”8. Sinodul III Ecumenic din 431 
(prin canonul 7) interzice categoric orice adaos sau scoatere din 
Sfântul Simbol. 

Francii însă, voind să înţeleagă esența lui Dumnezeu cu lo- 
gica lor, au răstălmăcit cuvintele lui Hristos, disprețuind Sinoa- 
dele Ecumenice, şi au adăugat în Simbol după propoziţia „Care 
din Tatăl purcede...”, cuvântul Filioque (adică şi de la Fiul), ceea 
ce înseamnă că Duhul Sfânt purcede şi de la Fiul. Cu acest 
adaos se creează probleme teologice de nesoluţionat şi serioase 
schimbări în credinţă şi în viața Bisericii. Mai concret: 

Se introduc în Sfânta Treime două principii (începuturi). 
Adică rezultă doi Dumnezei principali (Tatăl şi Fiul) şi unul se- 
cundar (Duhul Sfânt). Se produce astfel desăvârşita dizolvare a 
dogmei treimice. „Dumnezeul Treimic” al papistaşilor nu mai 
este Dumnezeul cel adevărat, ci un dumnezeu fals şi inexistent. 

Duhul Sfânt este subestimat şi înlăturat din viaţa Bisericii şi 
a creştinului. Astfel Biserica se lipseşte de caracterul ei 


8 loan 15, 26. 

harismatic, aspiră la impunerea socială şi la autoritatea lu- 
mească, supra-accentuează organizarea şi misiunea ei lumească. 
Creştinul nu mai are drept scop înnoirea sa lăuntrică şi cu- 
noaşterea lui Dumnezeu, care se realizează numai prin Duhul 
Sfânt, ci se limitează la îndreptarea sa morală şi urmarea exte- 
rioară a lui Hristos. 

În sfârşit, dependenţa Sfântului Duh de Fiul a dat posibili- 
tatea Romei să susțină cu autoritate că în lume numai papa, ca 
reprezentant al lui Hristos, are puterea să împartă darurile pe 
care Duhul Sfânt le dăruieşte Bisericii?. 


2. Energiile create ale lui Dumnezeu (harul creat) 


Una dintre cele mai mari rătăciri ale Papismului este.faptul 
că identifică esența necreată a lui Dumnezeu cu energiile Sale 
necreate. Şi, mai mult, că atribuie lui Dumnezeu energii create. 
Dar energii create au numai creaturile. Dumnezeu cel necreat 
are numai energii necreate. 

In Teologia ortodoxă se face distincţie între esența necreată 
a lui Dumnezeu şi energiile Sale necreate. Desigur, cu esenţa lui 
Dumnezeu, care nu poate fi înțeleasă cu mintea şi care este cu 
desăvârşire inexprimabilă, credinciosul nu poate intra în comu- 
niune. Poate comunica însă cu energiile Sale dumnezeieşti (Ha- 
rul dumnezeiesc). Dar acestea, precum şi esența dumnezeiască, 
sunt necreate. Ele sunt altceva decât esența dumnezeiască, dar 
nu altceva decât Dumnezeirea. Credinciosul, prin pocăință, as- 
ceză, rugăciune şi prin participarea la Tainele Bisericii, intră în 
comuniune cu energiile dumnezeieşti necreate, devine „părtaş 
dumnezeieştii firi”10. Adică, prin energiile dumnezeieşti necreate 
şi după măsura nevoinţei sale duhovniceşti, i se curăță inima sa 


? Uneori, mai ales în țările ortodoxe, papistaşii rostesc Crezul fără Filioque. Dar 
aceasta se face din motive propagandistice, iar nu fiindcă pentru ei Filioque a 
încetat să mai fie considerată o dogmă esenţială de credință. De altfel, ştergerea 
unui cuvânt din Sfântul Simbol nu are nici o însemnătate dacă nu se leapădă şi 
teologia scolastică care l-a creat pe Filioque şi toate celelalte erezii papale. 

10 T] Petru 1, 4. 

de patimi, i se luminează mintea şi se învredniceşte să „vadă”, 
într-un chip tainic şi de neînțeles, slava dumnezeiască, lumina 
necreată. Aceasta este tradiția isihastă a Bisericii noastre. 

Papistaşii, dimpotrivă, nu acceptă energiile necreate ale lui 
Dumnezeu. Cred că Dumnezeu este o esență inaccesibilă care 
nu comunică personal cu omul. Lucrează în lume, însă nu di- 
rect, ci indirect, prin energiile create. Pentru ei Harul dumne- 
zeiesc este o mărime creată de Dumnezeu pentru a-l mântui pe 
om. Creat este de asemenea şi harul Tainelor, aşa cum creată a 
fost şi lumina taborică a Schimbării la Faţă a lui Hristos. 

Această învățătură are consecinţe catastrofale în viața creş- 
tinului. Pentru că, dacă dumnezeiescul Har este cu adevărat 
creat, atunci omul nu poate să ajungă la sfințire şi la îndumne- 
zeire. Şi aceasta deoarece, foarte simplu, un lucru creat — ener- 
gia creată (harul) — nu poate slobozi şi îndumnezei o altă creație 
- pe om. De aceea, apusenii „nu vorbesc despre îndumnezeire ca 
despre scopul vieții omului, ci despre desăvârşirea morală; că adică 
suntem datori să devenim nişte oameni mai buni, nu însă dumnezei 
după Har. Prin urmare, Biserica nu poate fi comuniunea care să ajute 
la îndumnezeire, ci o instituție care dăruieşte oamenilor justificare 
într-un chip legalist şi judiciar prin mijlocirea harului creat. Adică, în 
ultimă analiză, se desființează însuşi adevărul Bisericii ca o reală co- 
muniune (comunitate) teantropică. "1 

Teologia apuseană, prin refuzul ei de a accepta energiile ne- 
create ale lui Dumnezeu, s-a înstrăinat de Teologia patristică, 
având ca urmare căderea ei şi în alte erezii. Şi aceasta pentru că 
Părinţii Bisericii, atunci când teologhiseau, exprimau prin cu- 
vinte omeneşti experiența pe care o dobândiseră din comuniu- 
nea lor cu energiile dumnezeieşti ale Sfântului Duh (experierea 
îndumnezeirii). Adică teologia lor este descoperirea lui Dum- 
nezeu Însuşi. Papistaşii însă, pentru că nu au posibilitatea 


1 Arhim. Gheorghie, Egumenul Sfintei Mănăstiri Grigoriu, Ortodoxia şi Romano- 
Catolicismul (Papismul), Ed. Sfintei Mănăstiri Grigoriu, Sfântul Munte Athos 2006, 
p. 19. 


17 


comuniunii cu energiile dumnezeieşti necreate, teologhisesc 
având ca fundament gândirea omenească. Adică teologia lor 
este o ideologie metafizică omenească care nu are nici o legă- 
tură cu adevărul dumnezeiesc. 

Schimbarea profundă pe care o aduce în viaţa Bisericii teo- 
ria despre harul creat a preocupat intens Răsăritul ortodox în 
cinci mari Sinoade ţinute în Constantinopol (sec. XIV). În ele s-a 
formulat limpede experienţa ortodoxă, având ca îndrumător pe 
arhiepiscopul mărturisitor al Tesalonicului, Sfântul Grigorie 
Palama. 

3. Primatul papal de stăpânire şi infailibilitatea 

De vreme ce prin ereziile lui Filioque şi ale harului creat, 
Sfântul Duh a fost coborât din cinstea Sa şi întreaga 
Dumnezeire Treimică a fost alungată în spațiul inaccesibilului 
din punct de vedere empiric, un om vine să umple golul care s- 
a creat, pontiful Romei. El se proclamă infailibil şi stăpân 
absolut al Bisericii universale. 

Ca să nu se creadă că primatul papal de stăpânire şi infaili- 
bilitatea aparțin trecutului „Bisericii” Apusene, vom cita câteva 
aspecte ale practicii contemporane ale papei menționând ex- 
trase din: „Constituția Dogmatică despre Biserică” a Conciliului 
Vatican II (1965), care este cuprinsă şi în actuala lucrare „Cate- 
heza Bisericii Catolice”33: 

„Episcopul Romei, cu demnitatea sa de reprezentant al lui Hristos şi 
de păstor al întregii Biserici, are stăpânire deplină, supremă şi universală 
în Biserică, pe care o poate folosi liber oricând voieşte”. 

„Nu poate exista Conciliu universal dacă nu se va confirma 
sau, cel puţin, nu va fi acceptat de urmaşul lui Petru”. 

„Infailibilitatea cu care divinul Eliberator a voit să înzestreze Bise- 
rica Sa o are episcopul Romei... De aceea şi hotărârile lui, foarte corecte, 


12 Dimitriu Salaha, Ekklisia Katholiki (Biserica Catolică), în tomul I, Thrischies 
(Religiile), ed. „Ekditiki Athinon”, Athena 1992, p;133; 

13 Katihisi tis Katholikis Ekklisias, ed. Kaktos — Libreria Editrice Vaticana, Athena 
1996, p. 293. 

sunt considerate irevocabile prin însuşi caracterul lor, iar nu prin con- 
simțământul Bisericii... Pentru aceasta ele nu mai au nevoie de confir- 
marea celorlalți, nici nu primesc recurs la un alt organ de judecată”. 

Cu aerul stăpânirii infailibile, papa Paul al VI-lea a procla- 
mat, în 1963, Conciliul Vatican II drept Conciliul (Sinod) ecu- 
menic cu următoarele cuvinte: „Eu, aşadar, Papa, care cuprind în 
persoana mea şi în sfânta mea demnitate toată Biserica, proclam Con- 
ciliul acesta drept universal”. Şi a semnat hotărârile Conciliului cu 
formula: „Eu PAUL, Episcopul Bisericii Catolice”. Dar şi fiecare 
papă, considerându-se pe sine super-episcop, nu semnează 
„Episcopul Romei”, ci „Episcopul Bisericii Catolice” (el singur!), sau 
simplu, cu numele lui, de pildă: „Benedict al XVI-lea”. 

Toţi episcopii „Bisericii” Apusene, în orice parte a lumii ar 
fi, nu sunt aleşi de către sinodul „Bisericii” lor locale, ci sunt 
aleşi de papa şi primesc din mâinile lui omoforul, ca dovadă a 
supunerii lor față de stăpânirea papală. 

Papa loan Paul al II-lea (t2005) a întrecut pe orice alt con- 
ducător politic şi religios în numărul de vizite pe care le-a făcut, 
cu scopul de a se impune în Noua Ordine (Mondială) a Lucru- 
rilor ca un incontestabil conducător religios al planetei. Amintim 
aici numai de „înaintarea“ sa fără oprelişte în țările ortodoxe (şi în 
Grecia, din păcate), dar şi de Întâlnirile Panreligioase anuale, pe 
care le-a stabilit încă din 1986 (la Assisi) şi la care se prezenta pe 
sine ca centrul unificator al tuturor religiilor. 

Papocentrismul „Bisericii” Apusene o menţine pe aceasta, 
este adevărat, într-o unitate organică peste hotare naționale şi 
tradiţii locale şi, totodată, îi dă certitudinea unei puteri mondi- 
ale care poate influența şi dirija multe grupări sociale de pe 
toată planeta. Concomitent, autoritatea papală dă dreptul ponti- 
fului roman să fixeze, obiectiv şi incontestabil, adevărul „Biseri- 
cii” Apusene, față de care popoarele sunt datoare să arate supu- 
nere oarbă. Aceste elemente atribuie Papismului un caracter 
despotic. Aşadar, nu este vorba numai despre o simplă falsifi- 
care a caracterului ecclesiologic, ci despre cea mai substanţială 
şi mai jalnică denaturare pe care a cunoscut-o Creştinismul în 
evoluția sa istorică. 

Primatul papal de stăpânire şi infailibilitatea nu numai că 
sunt lipsite de orice legalitate teologică şi istorică, ci contravin şi 
logicii simple. Mai întâi, nu există nici un indiciu istoric că 
Apostolul Petru a fost primul episcop al Romei şi că exercitase 
asupra celorlalți Apostoli primatul de stăpânire, pe care l-a 
transmis presupuşilor urmaşi ai săi episcopi ai Romei. De aceea 
şi în prima mie de ani nici un Sinod Ecumenic nu a legiferat nici 
o infailibilitate romană sau primat de stăpânire. Biserica păs- 
trează încă din vremurile apostolice sinodalitatea ca element ca- 
racteristic al sistemului ei de guvernare. Episcopii care participă 
la sinoade duc odată cu ei credinţa şi trăirea plinătății bisericeşti 
pe care o reprezintă, Părerea şi votul tuturor episcopilor au ace- 
eaşi putere şi hotărârile sinodale se iau prin luminarea Sfântului 
Duh. În cele din urmă Sfântul Duh uneşte Biserica şi El o călău- 
zeşte „la tot adevărul”14, Astfel, infailibilitatea nu aparţine unui 
om, ci întregului Trup al Bisericii şi este exprimată prin hotărâ- 
rile Sinoadelor Ecumenice, de vreme ce ele devin acceptate de 
conştiinţa bisericească, adică de poporul lui Dumnezeu. 

Dimpotrivă, în Papism, sinodalii constituie numai nişte 
corpuri simbolice, conştiinţa plinătății bisericeşti este ignorată şi 
papa se situează deasupra Bisericii. Dar cum se poate considera 
papa infailibil, când istoria prezintă nenumărați papi care au 
comis greşeli tragice, unii chiar au căzut în erezie, cum au fost: 
Papa Iulius, care a fost afurisit de Sinodul din Sardica (347), 
papa Honorius, care a fost anatemizat de Sinodul al VI-lea 
Ecumenic (691) şi papa Grigorie al IX-lea, care a întemeiat In- 
chiziţia? 

Prin primatul şi infailibilitatea papală, ca dogme centrale 
ale „Bisericii” Apusene, se pecetluieşte puternicul ei antropo- 
centrism. Credința în Dumnezeu-Omul este înlocuită cu cre- 
dința în om. Pe pământ nu există loc pentru Hristos, de vreme 
ce Îl înlocuieşte papa ca unic locţiitor al Lui (Vicarius Christi). 


14 Joan 16, 13. 

„Ce absurditate tragică!”, strigă contemporanul Părinte al Biseri- 
cii, Sfântul Iustin Popovici. „Să se desemneze locţiitor şi înlocuitor 
al Domnului şi Dumnezeului Care pretutindeni este!” Şi com- 
pletează: „Dogma despre infailibilitatea papei-om este erezia ereziilor, 
o răzvrătire fără precedent împotriva lui Hristos Dumnezeul-Om... 
În istoria neamului omenesc există trei mari căderi: a lui Adam, a lui 


Iuda şi a papei”15. 


4. Cezaro-papismul 


Termenul se referă la situația în care stăpânirea bisericească 
şi cea lumească se confundă într-o persoană (theocrație). Papa 
este conducătorul „Bisericii” Latine şi totodată conducătorul 
statului Vatican. Cezaro-papismul — cu desăvârşire incompatibil 
cu Evanghelia, Sfintele Canoane şi Tradiţia bisericească — îi ia 
orice drept Papismului de a apărea ca Biserică. 

Primul stat papal a fost întemeiat, aşa cum am văzut, în 
anul 754. Statul papal de astăzi constituie o rămăşiţă medievală 
vrednică de plâns în epoca noastră. Hotarele lui au fost fixate în 
1929 de către dictatorul Mussolini şi papa Pius al XI-lea. Ulti- 
mul a formulat chiar părerea că „reprezentantul lui Dumnezeu pe 
pământ nu trebuie să fie cetățean al statului pământesc” (Hristos a 
fost cetățean al statului pământesc, iar „reprezentantul” Lui nu 
poate fi!). Vaticanul, astăzi, ca şi celelalte state, uzează de di- 
plomațţie, încheie acorduri politice cu alte state, are prim-mi- 
nistru, miniştri, ambasadori, gardă, agenţie de ştiri şi mai ales 
bănci, prin care influențează economia internaţională, fiind ac- 
ționari la mari societăți şi participând la tot felul de afaceri. 


5. Satisfacerea dreptăţii divine 


Începând cu secolul al XI-lea s-a formulat opinia, care mai 
târziu a devenit dogma de bază a Papismului, că Dumnezeu L-a 
trimis pe Fiul Său în lume să fie răstignit ca să satisfacă drep- 
tatea dumnezeiască ofensată de păcatul omenesc. Prin această 


15 Arhim. Iustin Popovici, Biserica Ortodoxă şi Ecumenismul, ed. Orthodoxos 
Kipseli, Tesalonic 1974, pp. 212, 220. 

erezie Persoana lui Dumnezeu-Tatăl se denaturează, şi viața 
creştină se îmbibă cu un intens duh juridic. Desăvârşitul şi 
Multînduratul Dumnezeu dobândeşte însuşirile omului 
pătimaş - este ofensat, Se mânie, Se indignează, Se răzbună - şi 
Se transformă în judecător neîndurător şi pedepsitor 
nemilostiv. Păcatul nu este considerat o boală a sufletului, ci 
abatere şi ofensă adusă lui Dumnezeu vrednice de pedeapsă. 
Nevoinţa pentru mântuire nu are drept scop vindecarea de 
patimi, învierea omului din moartea păcatului şi unirea lui cu 
Dumnezeu, ci îmblânzirea lui Dumnezeu, justificarea omului şi 
eliberarea lui de vinovăţie prin fapte bune, penitenţe, diferite 
făgăduințe ş.a. În cele din urmă, relația de dragoste dintre 
Dumnezeu şi om se schimbă în relaţie de tranzacție. Este vorba 
aşadar despre răsturnarea învăţăturii Evangheliei dragostei şi 
întoarcerea la formele primare de religiozitate. 

Teoria despre satisfacerea dreptății divine a fost legiferată 
cu sila şi a consolidat din punct de vedere teologic Cruciadele, 
Sfânta Inchiziţie, războaiele religioase: Exterminarea vrăjmaşi- 
lor credinţei satisface dreptatea dumnezeiască şi purifică sufle- 
tele victimelor! 

În cadrul acestui climat judiciar s-a formulat şi dogma 
antibiblică despre purgatoriu. Potrivit acesteia, în purgatoriu ar 
merge sufletele oamenilor după moartea lor, ca să se chinuiască 
temporar în foc şi să se curățească de pedepsele pentru păcatele 
lor. Pentru o mai grabnică scăpare a lor din purgatoriu, s-a năs- 
cocit instituţia absolvirii de pedeapsă, care se bazează pe teoria 
judiciară a meritelor prisositoare: adică, în viața lor pămân- 
tească, Hristos şi Sfinții au săvârşit o mulțime de fapte bune, 
vrednice de răsplată. Astfel, s-a creat o vistierie de merite priso- 
sitoare. Papa, care crede că poate administra această vistierie, 
scoate din surplusul ei o parte ca să dezlege pedepsele păcăto- 
şilor. Iertarea în vremurile vechi a dat pretext şi unor abuzuri, 
adică a fost folosită pentru adunarea nelegală de bani, prin vin- 
derea cunoscutelor „indulgenţe”. În felul acesta, harul şi mân- 
tuirea au fost subordonate rațiunii datoriei şi răscumpărării. 

6. Mariolatria 


În Ortodoxia noastră Preasfânta Născătoare de Dumnezeu 
este cinstită mai mult decât toți Sfinţii, de aceea se şi numeşte 
Preasfânta. În Papism însă, dintr-o pietate greşită, i se acordă 
adorare. Dar adorare se cuvine numai lui Dumnezeu Cel în 
Treime. Şi astfel au formulat dogmele: 

a) „Imaculata concepţie” a Maicii Domnului, potrivit căreia ea 
a fost zămislită fără păcatul originar; 

b) mutarea cu trupul şi cu sufletul la Cer, fără să cunoască 
moarte şi îngropare (în timp ce Hristos a murit şi a fost îngropat!). 

Prin aceste erezii Preasfânta Născătoare de Dumnezeu este ri- 
dicată până la Dumnezeirea Treimică, ajungându-se până în 
punctul de a se discuta şi de „Sfânta Pătrime”! 

7. Născociri (inovaţii) liturgice 

Predominarea raționalismului în „Biserica” Papală nu a 
lăsat neatinsă nici viaţa liturgică. Vom cita aici pe scurt numai 
câteva dintre inovațiile liturgice. 

Botezul este înlocuit cu o „stropire” simbolică. Mirungerea 
se face numai de către episcopi, după destui ani de la Botez. La 
Liturghia lor nu se foloseşte pâine dospită fără drojdie, ci azimă 
(ostia). Celibatul este obligatoriu pentru toți clericii. Sfântul 
Maslu se săvârşeşte numai pentru cei ce sunt pe moarte. Săr- 
bătorile bisericeşti se laicizează şi se preschimbă în ceremonii 
fantasmagorice (a Inimii lui lisus, a Sfintei Consacrări ş. a.). 
Postul în fapt s-a anulat, de vreme ce prin hotărârile Conciliului 
Vatican II zilele de post sunt foarte limitate şi chipul postului 
rămâne neclar, căci se oferă „posibilitatea să se înlocuiască în totali- 
tate sau în parte legea postului şi a înfrânării cu alte fapte de pocăință, 
cum sunt faptele dragostei față de aproapele sau alte fapte de evla- 
vie "16, 


16 Dimitrie Salaha, Ekklisia Katholiki..., p. 132. 

Condamnarea papismului 


Scurta referire la învăţăturile latine străine duce nesilit la 
concluzia că Papismul nu este numai o simplă erezie a Creşti- 
nismului — de vreme ce erezie este considerată şi cea mai mică 
abatere de la adevărul Bisericii —, ci este panerezie şi contestare 
a Creştinismului însuşi. Şi aceasta pentru că, aşa cum explică 
Sfântul Iustin Popovici, diferitele erezii au deformat numai câ- 
teva din însuşirile lui Hristos, în timp ce Papismul L-a înde- 
părtat în întregime pe Hristos, iar în locul Lui au pus un om in- 
failibil!?. „În cazul născocirilor «Bisericii» Apusene nu avem numai 
simplu o «erezie» nouă a Creştinismului, ci o schimbare fundamentală 
a însuşi miezului adevărului bisericesc. Nici o altă erezie anterioară 
nu a schimbat atât de radical modul vieții creştine, nu a creat o cul- 
tură cu termenii inversați ai Evangheliei creştine”18. 

Conştiinţa bisericească despre starea de erezie în care se află 
Papismul a fost exprimată în repetate rânduri în nenumărate 
hotărâri sinodale.!? Astfel, Sinoadele Ecumenice al III-lea şi al 
IV-lea (431 şi 451) i-au condamnat ca eretici pe toţi cei care 
schimbă Credința exprimată în Sfântul Simbol. Sinodul din 
Constantinopol (879-880), considerat al VIII-lea ecumenic, con- 
damnă erezia Filioque. Sinodul din Constantinopol (1351), consi- 
derat al IX-lea Ecumenic, condamnă erezia despre harul creat. 
În vremurile mai noi, sinoadele antipapale care s-au întrunit în 
Constantinopol (1722, 1727, 1755, 1838, 1848, 1895), au scris o 
pagină luminoasă a istoriei noastre bisericeşti. În acestea, patri- 
arhii Răsăritului şi ceilalți arhierei ortodocşi cu un înalt simţă- 
mânt de responsabilitate pastorală şi cu glas limpede au înfierat 
papismul pentru contrafacerea credinţei creştine. 


17 Vezi Arhim. Iustin Popovici, Biserica Ortodoxă..., p. 224. 

18 Hristu Yannaras, Ortodoxie şi Occident în Grecia modernă, ed. Domos, Atena 2006, 
pp. 43-44. 

1 Vezi Arhim. Emanuel Kalyvas, Condamnarea Papismului, Atena 1999. 

Cu privire la acest subiect există un consens unanim în lu- 
crările Sfinților Părinți (Consensus Patrum). Toți Părinții, fără 
nici o excepție, de la Sfântul Fotie cel Mare şi Sfântul Grigorie 
Palama până la Sfântul Cosma Etolianul , Sfântul Nicodim 
Aghioritul şi Sfântul Nectarie al Pentapolei condamnă pe pa- 
pistaşi ca fiind eretici. Menţionăm numai cuvântul Sfântului 
Marcu Eugenicul: „Ne-am scârbit de ei ca de nişte eretici şi de aceea 
ne-am despărțit de ei... sunt eretici şi i-am retezat (de la noi) ca fiind 
eretici”, 

Este de la sine înțeles că Papismul, ca panerezie, se află în 
afara Bisericii lui Hristos, de aceea şi numele papistaşilor nu 
este îngăduit să fie pomenite la Dumnezeieştile noastre Litur- 
ghii. „Toţi cei care aparțin Bisericii lui Hristos”, spune Sfântul 
Grigorie Palama referitor la aceasta, „au credința cea adevărată; 
însă cei care nu au credința cea adevărată nici Bisericii lui Hristos nu 
aparțin”. 

Bineînţeles că Papismul nu constituie nici o altă biserică, 
pentru că, aşa cum limpede mărturisim în Simbolul Credinței, 
Biserica lui Hristos este Una şi unica, precum Unul şi unic este 
Hristos: „Un Domn, o credință, un botez”2. În afara Bisericii nu 
există preoți şi nu se săvârşesc Taine valide şi sfințitoare. Aşa 
cum spune Sfântul Simeon al Tesalonicului, „nu există nicăieri la 
ei (la papistaşi) Duhul Sfânt, pentru aceasta şi tainele lor sunt lipsite 
de har“. Sfântul Vasile cel Mare spune cu multă limpezime în 
primul său Canon, validat de Sinodul Quinisext (692): „Toţi cei 
care s-au despărțit de Biserică au pierdut Harul Sfântului Duh pe care 
îl aveau. Pentru că, prin întreruperea succesiunii apostolice (din pri- 
cina despărțirii), a încetat şi transmiterea Harului... Aşadar aceştia, 
de vreme ce s-au despărțit, (din clerici) au devenit laici şi nici putere 
nu mai aveau să boteze şi să hirotonească, nici nu mai puteau trans- 
mite altora Harul Sfântului Duh de care se lipsiseră”. De aceea şi 
astăzi, toți „preoţii” papistaşi care vin la Ortodoxie şi doresc să 
slujească la Sfântul Jertfelnic sunt hirotoniți. 


2 Efeseni 4, 5. 

Crimele papismului 


Alterările dogmei au adus după sine, cum era şi firesc, alte- 
rări şi în moralitatea Creştinismului apusean şi au condus Pa- 
pismul la săvârşirea unor fapte pe care istoria le-a caracterizat 
drept criminale. Ele nu constituie simple cazuri de abatere sau 
greşeli personale ale unor reprezentanți ai lui , ci decurg din 
structura lui statală şi din învăţătura lui eretică. Câtă vreme 
„Biserica” Apuseană va rămâne stat, mai ales cu tendinţe socio- 
politice dominante şi câtă vreme va persista asupra dogmei pri- 
vind satisfacerea dreptății divine, nu va înceta să se repete 
tristul ei trecut. 

Prima pagină neagră a Papismului au scris-o Cruciadele. 
Din 1095 până în 1270, sub pretextul eliberării Sfintelor Locuri 
şi cu scopul ascuns de a supune Răsăritul creştin, Scaunul papal 
a organizat, în colaborare cu principii apuseni, opt cruciade. La 
ele au participat grosolanii şi fanaticii „ostaşi ai lui Hristos”, 
care în drumul lor omorau, profanau, distrugeau totul. Amin- 
tim numai că în 1099, atunci când aceste hoarde barbare au 
ocupat Ierusalimul, au junghiat 70.000 de saracini şi i-au ars pe 
evrei în sinagoga lor. De asemenea, în 1204 au măcelărit 
Constantinopolul şi au distrus monumente de o neprețuită va- 
loare culturală, păgubind iremediabil cultura universală 

A doua pagină neagră a Papismului a scris-o Inchiziția, 
care acoperă unul dintre capitolele cele mai îngrozitoare ale is- 
toriei universale. Ea a dus mii de oameni la chinuri şi la foc. A 
adus groază şi teroare peste state întregi. A identificat Creştinis- 
mul în conştiințele popoarelor cu neomenia şi lipsa de libertate. 
În sfârşit, „a fost premergătoarea ororilor săvârşite de Revoluția 
Franceză (1789), ale Revoluţiei Bolşevice (1917) şi ale crimelor fascis- 
mului şi nazismului”21. A fost întemeiată, aşa cum am amintit, în 
secolul al XIII-lea ca să sprijine stăpânirea papală în Occident. 


21 Pr. Prof. Gheorghie Metallinos, Uniaţia — (adevărata) față şi mască, în tomul 
Uniaţia ieri şi astăzi, ed. «Armos», Atena 1999, p. 20. 

Victimele ei au fost diferiți eretici, necredincioşi, vrăjitori, oa- 
meni de alte credinţe şi, în general, cei incompatibili cu sistemul 
papal sau ipoteticii lui adversari. Inchizitorii erau de obicei mo- 
nahii dominicani, care aveau dreptul să supună pe cei suspecți 
la chinuri aspre spre a-i constrânge să-şi mărturisească vina. Se 
prevedeau pedepse proverbiale pentru asprimea lor: biciuirea 
în public, temniță pe viaţă, confiscarea averii, moarte prin foc. 
Faimoase erau ceremoniile publice de ardere a victimelor, pe 
care le numeau Fapte de credință, la care participau şi clericii. 

Altă crimă a Papismului, săvârşită în ultimii ani, a fost par- 
ticiparea activă a acestuia la genocidul sârbilor. Este vorba 
despre Holocaustul Balcanic, despre care istoricii occidentali in- 
tenționat nu pomenesc nimic până astăzi. 

În 1941 puterile naziste şi fasciste ale vremii susținute de 
papa Pius al XII-lea rup o parte din Iugoslavia şi formează sta- 
tul independent Croaţia, în care instaurează regimul filonazist 
al lui Ante Pavelici. Arhiepiscopul papistaş Aloijio Stepinats al 
Zagrebului şi Pavelici organizează exterminarea sârbilor orto- 
docşi, a puţinilor evrei şi țigani din țară, pentru ca Croaţia să 
devină un stat papal omogen. Grupuri de naționaliști croaţi fa- 
natici (ustaşi), cu participarea activă a clerului papal, se dedau 
la masive măceluri şi execuții, închideri în lagăre de concen- 
trare, deportări, distrugerea sfintelor biserici, trecere la papism 
cu forța şi alte multe bestialități. În decurs de patru ani (1941- 
1945) 2 din 2.300.000 de sârbi ortodocşi au fost omorâți mai 
mult de 1.500.000, iar 250.000 au fost trecuţi cu sila la papism. 
Sârbii care au mai rămas au continuat să trăiască un regim de 
constrângere şi groază. 


2 Vezi, Marko Aureliu Ribelli, Arhiepiscopul Genocidului, ed. «Proskinio», Atena 
2000; Pr. loan Kovacevici, Relaţiile Bisericii Ortodoxe Sârbe cu Romano-catolicismul, 
Atena 1965; Mirko Tomasovici, Poporul sârb şi Biserica lui, rev. Synaxis, nr. 40, 
Atena 1991, pp. 83-84; S. Nosov, Papismul şi luptele lui împotriva Ortodoxiei, în rev. 
«Ciprul — Insula sfântă», Aigialusa Karpasia 1997, p. 139-154. 

% Vezi, Marko Aureliu Ribelli, Arhiepiscopul Genocidului, ed. «Proskinio», Atena 
2000; Pr. Ioan Kovacevici, Relaţiile Bisericii Ortodoxe Sârbe cu Romano-catolicismul, 

În 1998, papa Ioan Paul al II-lea a validat în mod solemn 
aceste crime, proclamându-l «sfânt» al „Bisericii” Apusene pe 
instigatorul lor, cardinalul A. Stepinats! În aceeaşi vreme Vati- 
canul era primul care acționa din culise pentru destabilizarea 
Balcanilor, la împărțirea Iugoslaviei, la crimele Occidentului 
„civilizat” săvârşite spre pierzarea ortodocşilor sârbi. Amintim 
numai mesajul pe care l-a adresat papa, în 1992, diplomaților 
străini adunaţi la Vatican: „Dezarmaţi-i pe sârbi sau înarmaţi-i pe 
musulmani!“24 Se vede că Roma nu şi-a schimbat până astăzi 
nici metodele, nici comportamentul, cu toate mobilizările 
internaționale pacifiste ale „Sfântului Scaun” şi în pofida 
fățarnicelor scuze ale pontifului roman. 

Catalogul crimelor vechi şi noi ale Papismului este mare. 
Este dureros de spus, dar dacă se va scoate masca religioasă a 
Vaticanului, se va descoperi o organizaţie lipsită de scrupule. 
Cuvântul necruţător al marelui F. Dostoievski se dovedeşte în- 
tru totul adevărat până în zilele noastre: „Catolicismul roman nu 
mai este Creştinism... Catolicismul este credință necreştină... Roma a 
propovăduit un Hristos care a cedat la a treia ispită a satanei... a pro- 
povăduit în toată lumea că Hristos nu poate împărăți fără împărăția 
lumească... Papa a răpit pământ, s-a aşezat pe un tron pământesc şi a 
luat sabia în mâinile sale. De atunci nu s-a schimbat nimic, fără nu- 
mai că la sabie au adăugat şi minciuna, intriga, înşelăciunea, fanatis- 
mul, prejudecata, crima; se joacă cu cele mai sfinte, mai drepte, mai 
curate şi mai înflăcărate sentimente ale poporului. Toate, toate le-au 
trădat ca să câştige ieftina stăpânire lumească. Aşadar, toate acestea 
nu sunt învățătura lui Antihrist? Cum să nu răsară ateismul de 
acolo?” 


aaaea 


Atena 1965; Mirko Tomasovici, Poporul sârb şi Biserica lui, rev. Synaxis, nr. 40, 
Atena 1991, pp. 83-84; S. Nosov, Papismul şi luptele lui împotriva Ortodoxiei, în rev. 
«Ciprul - Insula sfântă», Aigialusa Karpasia 1997, p. 139-154. 

% Mărturia europarlamentarului Gheorghios Romeou, în ziarul Vima, Atena 
31.01.1993. 

Papismul şi elenismul 


Aşa cum s-a arătat, diferenţierea Creştinismului latin de 
Ortodoxie s-a legat dintru început cu un intens duh anti-elen. 
Deja din secolul al IX-lea circulă în Occident? diferite scrieri 
anti-elene sub titlul: „Impotriva rătăcirilor grecilor”. După 
Schisma definitivă, anti-elenismul s-a înrădăcinat în mărunta- 
iele „Bisericii” Papale şi s-a păstrat nediminuat câtă vreme ele- 
nismul era unit cu Ortodoxia. „Roma niciodată nu a fost prie- 
tena grecilor. lar dacă a fost cândva, prietenia nu a ţinut mult”, 
consemnează, în secolul al XVI-lea, învățatul episcop al 
Kythirelor, Maxim Margounios. Dar şi astăzi este valabilă ace- 
eaşi constatare: „Vaticanul rămâne cea mai mare putere şi propa- 
gandă anti-elenă în lume” (Pr. Prof. Gheorghios Metallinos). 

O scurtă privire asupra istoriei elenismului dovedeşte acest 
amar adevăr. 

La 13 aprilie 1204, cu binecuvântarea papei Inochentie al IJI- 
lea, cruciații, aşa cum am arătat, au cucerit Constantinopolul. 
Cetatea împărătească a trăit clipe înfiorătoare de teroare şi 
groază: măceluri, violuri, incendieri, devastări, profanări ale 
sfintelor biserici ş. a. De atunci Constantinopolul nu şi-a mai re- 
găsit vechea lui putere şi aceasta a dus în chip fatal la cucerirea 
lui de către turci. Înşişi istoricii occidentali mărturisesc că „Pur- 
tarea cuceritorilor creştini de la 1204 a fost mult mai rea decât cea a 
turcilor de la 1453. Cuceritorii apuseni urau mai mult pe fraţii lor de 


3 Creştinii ortodocşi din Imperiul Roman de Răsărit au fost cunoscuți în istorie 
sub mai multe denumiri: romei, rum, dreptslăvitori ş.a. După despărţirea lor de 
Ortodoxie, papistaşii i-au numit adesea pe ortodocşi „eretici”, „schismatici” sau 
„Breci”, termenului din urmă dându-i-se şi o conotaţie peiorativă. Apelativul 
acesta a fost extins cu timpul asupra tuturor ortodocșilor (v. „greek-orthodox”), 
indiferent dacă aveau sau nu ca limbă maternă greaca. Ulterior, după impunerea 
violentă a uniaţiei, pentru comunitățile nou create s-a folosit denumirea de 
„biserici greco-catolice unite cu Roma” pentru a indica în mod neadevărat şi 
înşelător apartenența acestora la ambele „tradiții”, ortodoxă („greacă”) şi 
papistaşă („catolică”). În fapt, aceştia se lepădaseră de Ortodoxie. [n.ed.] 

o credință, decât au făcut-o musulmanii două secole mai târziu” 
(Ernle Bradford). Chiar şi „monahii şi egumenii latini au luat parte 
la jafuri”. Papa şi-a exprimat satisfacția pentru faptul că 
„Constantinopolul a revenit la mama lui, la Sfânta Biserică Cato- 
lică”?, În epistolele sale atestate istoric caracterizează acest eve- 
niment ca „0 grandioasă minune”?! şi a susținut că „latinii au fost 
organul Proniei dumnezeieşti care i-a pedepsit pe eleni pentru refuzul 
lor de a accepta conducerea Bisericii Romane”?9, 

Stăpânirea francilor în Constantinopol a ţinut patruzeci şi 
şapte de ani, în timp ce în alte părți mult mai mult (în Cipru 
până în sec. al XVI-lea, în Creta până în sec. al XVII-lea, iar în 
Eptanisia până în sec. al XVIII-lea). Romeii, în urma atâtor ne- 
norociri suferite în aceşti ani (instalarea ierarhiei latine şi alun- 
garea clericilor ortodocşi, răpirea averii bisericeşti, latinizări cu 
sila ş. a.), au conştientizat că neamul se primejduia mai mult din 
partea papistaşilor decât din cea a otomanilor. Acest adevăr 
este cuprins în cunoscutele cuvinte ale antiunioniştilor din se- 
colul al XV-lea: „Mai bine să vezi în mijlocul Constantinopolului 
turban de turc cuceritor, decât caschetă francă”, precum şi în Învăţă- 
turile Sfântului Cosma Etolianul, în secolul al XVIII-lea: „Un an- 
tihrist este papa; şi al doilea este acesta care este pe capul nostru... Pe 
papa să-l blestemaţi, deoarece el va fi pricina”. 

Mărturii incontestabile dovedesc astăzi că locuitorii papis- 
taşi din regiunile greceşti, dirijați întotdeauna de Roma, au o 
atitudine absolut negativă, antigrecească faţă de Revoluţia de la 
1821. „Preferau turcimea în loc de grecime”, consemnează istoricul 
Ioannis Filimon. Menţionăm drept dovadă o epistolă a episco- 
pului latin de Tinos, din 8 mai 1822, unde se destăinuiesc ur- 
mătoarele: „De îndată ce a început revoluția acestui neam grec, am 
urmărit cu toată sârguința să păstrez, atât eu cât şi toți catolicii, o de- 


% A. Vasiliev, Istoria Imperiului Bizantin, ed. Bergadi, f.a., p. 567. 

*7 Ibidem, p. 575. 

% Sir Steven Runciman, Occidentul şi Orientul în Schismă, ed. „En plo”, Atena 2008, 
p. 216. 

* Methodie Fughia, fost arhiep. al Thiatirelor, Greci şi latini, Atena 1990, p. 278. 

săvârşită neutralitate. Şi până în prezent nici un catolic nu a pus mâna 
pe armă împotriva suveranului (adică a sultanului). Dar pentru că 
din acest motiv m-am primejduit împreună cu tot clerul şi exista un 
mare pericol să ni se răpească bisericile, îndată am cerut ajutorul şi pro- 
tecția Franţei "30, 

În 1919, când britanicii discutau înapoierea Constanti- 
nopolului Greciei, Vaticanul a declarat că prefera „să vadă semi- 
luna sus pe Sfânta Sofia decât Crucea grecească”! 31 Jar în urma Ca- 
tastrofei din Asia Mică din 1922, papa a fost primul care a trimis 
telegramă de felicitare lui Kemal Ataturk. 

„Chestiunea Macedoneană” este creaţie a propagandei pa- 
pale din 1601. Când în 1986 este creat statul independent al 
scopienilor?, Vaticanul pregăteşte pe față politica sa anti-gre- 
cească: organizează o expoziţie de icoane ortodoxe greceşti, pe 
care le prezintă ca fiind „artă macedoneană”, tipăreşte enciclice 
papale şi în falsa „limbă macedoneană”, iar în acelaşi dialect 
papa le transmite binecuvântări de la Sfântul Petru. Sunt cunos- 
cute legăturile de prietenie ale Vaticanului cu Biserica schisma- 
tică a scopienilor, pe care urmăreşte să o încadreze în Uniaţie3. 


3% Constantin I. Manika, Relaţiile dintre Ortodoxie şi Romano-catolicism în Elada în 
perioada Revoluţiei (1821-1827), Atena 2002, p. 278. 

3%! Hrisostom Papadopulos, arhiepiscopul Atenei, Firea şi caracterul Uniaţiei, ed. 
«Finikos», Atena 1928, p.45. 

2 Locuitorii din Skopie, capitala Macedoniei. Grecia nu a recunoscut denumirea 
de Macedonia, ci foloseşte denumirea de „statul Skopienilor”. 

% Vezi Constantin Holeva, Papismul, elenismul şi Balcanii ortodocşi, rev. Mitropoliei 
Pireului, Piraiki Ekklisia, nr. 115, Pireu, Aprilie 2001, pp. 38-41. 

Incercări de unire 


Cu toate că declinul Creştinismului apusean înstrăinat nu a 
lăsat nici o nădejde de înțelegere cu Răsăritul ortodox, nostalgia 
unităţii din primele veacuri creştine nu a lipsit niciodată din su- 
fletele credincioşilor. Din secolul al XI-lea până în al XV-lea s-au 
întreprins treisprezece încercări de unire, dar nici una din ele 
nu a dus la unitatea Credinței. Motivele de bază ale nereuşitei 
lor au fost următoarele: 

1. Insistenţa latinilor asupra primatului papal de stăpânire. 
Aceştia, crezând că pontiful roman constituie izvorul unității şi 
singurul criteriu infailibil al Credinței, vedeau totdeauna uni- 
tatea ca supunere față de papa. Dimpotrivă, Biserica Ortodoxă 
considera drept unica bază a unităţii Credinţa comună în Hris- 
tos pe care o avuseseră toți creştinii din Răsărit şi din Apus 
înainte de Schismă. De aceea îi şi chema pe papistaşi să se în- 
toarcă la tradiţia creştină unitară a Bisericii nedespărţite a pri- 
melor opt veacuri. 

2. Folosirea continuă de către papistaşi a unor metode vio- 
lente şi perfide pentru supunerea totală a ortodocşilor (Crucia- 
dele, Uniaţia, latinizarea cu forța ş. a.). 

3. Promovarea unităţii, din amândouă părțile, ca mijloc de 
atingere a unor scopuri social-politice de altă natură. 

La una dintre aceste încercări de unire, în 1274 (Sinodul de la 
Lyon), împăratul Mihail al VIII-lea Paleologul a acceptat inova- 
țiile Romei şi a semnat „unirea Bisericilor”, cu scopul de a-şi 
asigura sprijinul politic al papei. Însă în Constantinopol popo- 
rul s-a împotrivit cu tărie. Şi monahii athoniți l-au mustrat cu 
asprime pe împărat şi au întrerupt orice comuniune biseri- 
cească cu patriarhul cugetător de cele latinești al Constantino- 
polului, Ioan Vekkos. Curând a ajuns în Sfântul Munte armata 
împărătească pentru a impune cu de-a sila unirea mincinoasă. 
Unii monahi au fost spânzurați, alții junghiați, alții înecați în 
mare, iar alții au fost arşi de vii. Prin jertfa Cuvioşilor Mucenici 

Athoniţi şi prin soborniceasca împotrivire a poporului credin- 
cios, unirea mincinoasă de la Lyon s-a anulat degrabă în faptă. 

O altă importantă nereuşită unionistă s-a înfăptuit la Sino- 
dul de la Ferrara — Florența (1438-1439)4. Prin acest Sinod 
ortodocşii urmăreau ajutorul Apusenilor pentru a opri înainta- 
rea hoardelor turceşti, în timp ce papa Eugeniu al IV-lea urmă- 
rea consolidarea poziției sale față de Sinodul reformator 
antipapal de la Basel — Elveţia (1431-1449). După repetate presi- 
uni şi constrângeri, ortodocşii au semnat „Actul de unire”, care 
prin formulări neclare recunoştea primatul papal şi legaliza 
inovațiile latine, însă îngăduia fiecărei părți să urmeze liber 
dogmele şi tradițiile sale. Compromisul a fost refuzat de Sfântul 
Marcu Eugenicul, episcopul Efesului, care prin cugetarea şi 
comportamentul său curat ortodoxe şi prin înalta sa argumen- 
tare teologică s-a impus în conştiinţa sinodală. De aceea şi papa, 
atunci când a fost înştiințat de refuzul Sfântului de a semna, a 
mărturisit: „Aşadar, nu am făcut nimic!”. În Răsărit aceasta unire 
nu s-a impus, deoarece poporul s-a împotrivit, iar sinoadele 
ulterioare au dezaprobat-o. Cu toate acestea, în secolele care au 
urmat, hotărârile unioniste ale acestui sinod mincinos erau 
scoase în evidență sistematic de către propaganda latină pentru 
promovarea Uniaţiei. 


% Nikolaos P. Vasiliadis, Marcu Eugenicul şi Unirea Bisericilor, ed. „Sotir”, Atena 
1998. 

Uniaţia 


Uniaţia este un model (de organizare) politico-religios vi- 
clean, născocit de către Papism pentru a-i supune pe creştinii 
din Răsărit sub suveranitatea papală. Potrivit acestui model, 
prin ruperea credincioşilor din sânul Bisericii Ortodoxe, se cre- 
ează noi comunități „bisericeşti”, care deşi păstrează la exterior 
ritul bisericesc ortodox (îmbrăcămintea clericilor, tipicul litur- 
gic, arhitectura bisericilor, iconografia ş. a.), recunosc pe papă şi 
pomenesc numele lui la slujbele bisericeşti. Astfel se prezintă 
uniţii, care în realitate sunt papistaşi — de vreme ce indirect ac- 
ceptă toate dogmele papale —, dar poartă mască de ortodox ca 
să-i înşele pe credincioşii simpli şi să-i convingă că este posibilă 
unirea şi fără părăsirea Ortodoxiei. 

Ca idee, Uniaţia s-a născut în secolul al XIII-lea, dar oficial a 
început să activeze trei secole mai târziu. Pentru o mai sistema- 
tică activare a ei, a fost inclusă în 1622 în faimoasa Propagandă a 
Credinței (Propaganda Fide), „primul mecanism din istoria omenirii 
de propagandă ideologică şi de metodică «spălare a creierului» 
maselor "35, 

Controlul şi promovarea Uniaţiei au fost încredințate 
monahilor iezuiți. Aceştia, credincioşi dogmei lor: „Scopul scuză 
mijloacele”, lucrau cu o neînduplecată încăpățânare, dezvoltând 
o activitate proverbială pentru perfidia ei: exploatau sărăcia 
mulțimilor de ortodocşi oropsiți şi făceau lucrare filantropică, 
creau contradicții şi fanatisme, se asociau cu clericii nemulțu- 
miți sau iubitori de slavă, corupeau conştiinţe ş. a. Menţionăm 
numai două pilde de acțiune unită: 

1. In 1577 la Roma a fost fondat Colegiul Elen al Sfântului 
Atanasie pentru oferirea unei educaţii mai înalte copiilor greci- 
lor aflați în robie. Absolvenţii Colegiului declară supunere 
papei şi, în continuare, lucrează în Grecia aflată sub stăpânirea 
turcească pentru trecerea la Uniaţie a compatrioților lor. 


% Hristu Yannaras, Ortodoxie..., p. 96. 

2. În 1596 (Sinodul de la Brest-Litovsk), prin puternica 


înrâurire a monahilor iezuiţi, regele Poloniei impune Uniaţia cu 


sila ortodocşilor polonezi, lituanieni şi ucraineni. Milioane de 
ortodocşi au devenit atunci uniţi, în timp ce aceia care au 
refuzat au suferit prigoane nemaiauzite, Sinodul uniat de la 
Brest a constituit începutul unor suferințe de nedescris pentru 
ortodocşi, suferințe care continuă până astăzi în multe regiuni 
(Ucraina, Cehia, Slovacia, România, Orientul Mijlociu etc.)%. 

Uniaţia a fost propusă de Papism ca model de unire a 
creştinilor. Însă popoarele ortodoxe care au cunoscut adevărata ei 
față au respins-o cu dezgust, în timp ce Biserica Ortodoxă în 
unanimitate a respins-o din următoarele două cauze: 

1. Din punct de vedere eclesiologic nu se justifică existența 
„Bisericilor” Uniate, pentru că, deşi reprezintă o parte a 
„Bisericii” Papale, vor să apară ca parte a Bisericilor Răsăritene. 

2. Este vorba despre o metodă perfidă şi neonestă de 
prozelitism, care constituie un Cal Troian în sânul Ortodoxiei cu 
scopul cuceririi ei. De aceea şi Enciclica Patriarhală din 1848 
caracterizează Uniația drept „metodă ascunsă şi organ distrugător”, 
iar pe uniați „lupi îmbrăcaţi în piei de oaie, vicleni şi înşelători”. 

Vaticanul insistă cu încăpățânare să consolideze Uniaţia. Şi 
aceasta pentru că ea se dovedeşte cel mai lesnicios şi mai 
eficient mod de atragere a ortodocşilor. De asemenea, ea îi 
pricinuieşte Papismului un sentiment fals de sobornicitate, prin 
faptul că include în sânul lui creştini atât din Apus, cât şi din 
Răsărit, care folosesc fie ritul latin, fie cel ortodox. Pe lângă 
aceasta, uşurează politica internațională a Vaticanului şi promo- 
vează scopurile lui politico-economice. În sfârşit, uniții, deoare- 
ce sunt stăpâniți de bună voie de sindromul ieniceresc?, urăsc 
de moarte pe cei de a căror credinţă s-au lepădat şi se dovedesc 
cei mai fanatici susținători ai instituției papale. Iar papa are 
nevoie de aşa ceva, mai cu seamă astăzi. 


3% Vezi, Pr. Prof. Gheorghios D. Metallinos, Dimitrie Gonis, drd. Pr. Ilie Frăcea, 
drd. Eugen Moraru, episcopul Atanasie (Jeftici), Uniaţia ieri şi azi, ed. „Armos”, 
Atena 1999, 

37 lenicer = ostaş în armata turcă; prigonitor sălbatec şi duşman fanatic al celor din 
care se trage. 

Dialogul actual dintre Ortodoxie şi papism 


Secolul al XX-lea a fost secolul Mişcării ecumenice, adică al 
efortului organizat pentru reunirea tuturor creştinilor din lume. 
Entuziasmul unionist pe care l-a cultivat această mişcare şi 
dorința comună tuturor oamenilor de a trăi în prietenie, mai 
ales după cele două Războaie Mondiale, au condus la înfiri- 
parea unei noi încercări de reapropiere dintre Răsărit şi Apus. 

Actualul Dialog s-a desfăşurat în două faze. Prima fază — 
Dialogul Dragostei (1965 şi în continuare) — s-a impus mai ales 
prin cultivarea bunelor relaţii, cu scopul consolidării unui 
climat de încredere reciprocă. A doua fază — Dialogul Teologic 
sau Dialogul în Adevăr (1980 şi în continuare) — s-a impus prin 
dialogul desfăşurat, paralel cu Dialogul Dragostei, de către 
Comisia Teologică Mixtă Internaţională, compusă din teologi, 
reprezentanţi ai ortodocşilor şi ai latinilor. Comisia Mixtă 
elaborează mai întâi texte teologice susceptibile a fi acceptate în 
principiu de ambele părți. În continuare, aceste texte sunt 
analizate critic sau sunt prelucrate în continuare de către 
Bisericile Ortodoxe Locale şi de Vatican. 

Această actuală încercare de unire nu a dus până astăzi nici 
un rod esenţial, pentru că Dialogul Dragostei a izbutit să 
îmbunătățească numai superficial climatul psihologic dintre 
cele două părți, iar Dialogul Teologic nu a înlăturat absolut nici 
o deosebire. 

Cercetând detaliat actualul Dialog, observăm că în el 
coexistă cei trei factori de bază ai eşecurilor tuturor încercărilor 
unioniste mai vechi. Mai concret: 

Primatul papal de stăpânire. Vaticanul, cum reiese şi din 
hotărârile Conciliului Vatican II, rămâne şi astăzi puternic alipit 
de dogmele primatului papal şi a infailibilității, considerând 
acceptarea lor drept condiţie absolut necesară pentru realizarea 
unității creştine. În 1965, îndată după începerea Dialogului 
Dragostei, papa Paul al VI-lea, într-o enciclică, a trimis în toate 
direcţiile mesajul său limpede: „Se înşeală toți cei care cred că Noi 

vom renunța la privilegiile Noastre care ne-au fost date de Dumnezeu 
prin mijlocirea Apostolului Petru”38. Dar şi toți ceilalți papi din 
ultimii ani nu şovăiau să propovăduiască fără ocolişuri 
primatul lor, chiar şi în Catedrala Patriarhală, de fiecare dată 
când vizitau Patriarhia Ecumenică. Un înalt funcţionar al 
Vaticanului a explicat această insistență arogantă a Romei prin 
insolentele cuvinte: „Părăsirea primatului papal este asemenea cu 
lepădarea Evangheliei 35. 

Uniaţia. Vaticanul, încătuşat de mentalitatea sa medievală, 
continuă, aşa cum s-a arătat, să susțină în chip provocator 
Uniaţia, manifestând prin această poziţie a sa intenţia neschim- 
bată de a supune Biserica Ortodoxă prin viclenie şi înşelăciune. 
Astfel, după căderea comunismului (1989 şi după), a năvălit cu 
violenţă în țările tradițional ortodoxe ale Europei de Răsărit şi, 
considerându-le spațiu misionar, s-a dedat la organizarea de 
comunități unite. Au hirotonit, aşadar, episcopi uniţi în regiuni 
unde uniții erau foarte puţini sau inexistenți şi au exersat 
presiuni asupra ortodocşilor care trăiau în condiţii grele pentru 
a adera la Uniaţie (ocuparea cu forța a bisericilor ortodoxe, 
răpirea averilor bisericeşti, alungarea clericilor, acte de violenţă, 
încăierări cu răniți şi victime omeneşti etc.) Şi cu toate tangajele 
pe care reînvierea Uniaţiei le-a pricinuit Dialogului, actualul 
papă continuă să proclame că „cel mai bun mod pentru unitate în 
Biserică este acesta al Uniaţiei "40. 

Secularizarea. Planuri politice şi oportunități lumeşti intră 
pe ascuns în lucrările actualului Dialog şi slăbesc glasul cristalin 
al teologiei ortodoxe. În cadrul modelării Noii Ordini 
(Mondiale) a Lucrurilor, puternicii pământului sprijină şi adese- 
ori impun toate dialogurile inter-creştine şi inter-religioase. 
Scopul lor este globalizarea şi pe plan religios prin dominația 


38 Ioan Karmiris, Ortodoxia şi Romano-catolicismul, vol. II, Atena 1965, p. 170. 

% Apostolos V. Nikolaidis, Peripeţiile ecumenice ale Creştinismului, ed. Grigori, 
Atena 2007, p. 183. 

4 Ziarul Orthodoxos Typos, Atena 8-12-2006. 

pan-religiei. În paralel, se observă că atât Roma cât şi Patriarhia 
Ecumenică abordează Dialogul cu criterii secularizate. Vaticanul 
urmăreşte să-şi accentueze autoritatea zdruncinată în Apus şi 
să-şi consolideze rolul internaţional, iar Biserica întâi-stătătoare 
a Constantinopolului ţinteşte - cel puțin asta speră - să 
blindeze Patriarhia, care este lovită de nimicitoarea politică 
turcească. 

Pe lângă aceşti trei factori care prescriu sfârşitul nefast al 
Dialogului, două caracteristici noi domină în contactele 
bilaterale şi fac foarte vădită primejdia de a se semna încă o 
unire mincinoasă între Ortodoxie şi Papism. Este vorba despre: 
a) planul unionist al Vaticanului şi b) alterarea cugetării 
ortodoxe. Mai concret: 

a) Planul unionist al Vaticanului. Vaticanul, cunoscând 
faptul că popoarele ortodoxe nu vor accepta să jertfească pe 
altarul unei uniri mincinoase sfintele lor tradiții, a pus în 
aplicare, îndată după Conciliul Vatican II, un plan unionist de 
tip uniat. Potrivit acestuia, ortodocşii vor intra sub hegemonia 
Romei fără să părăsească Biserica lor sau credinţa lor de origine 
apostolică, recunoscând numai un nou tip de primat papal. 

Acest primat nou nu se va deosebi în esență de primatul 
papal clasic de stăpânire, ci se va formula în urma Dialogului în 
aşa fel încât va fi acceptat de ortodocşi (de pildă, ca primat de 
slujire). Este vorba despre o formă de Uniaţie contemporană 
bine plănuită. „Primatul îl vom formula în aşa fel, încât să-l 
primiţi”, a declarat cu înțeles teologilor ortodocşi un funcţionar 
al Vaticanului cu mulţi ani înainte“. Şi preşedintele Consiliului 
Pontifical pentru unitatea creştinilor, cardinalul Kasper, a con- 
semnat în 2001: „Suntem gata să primim Biserica Ortodoxă aşa cum 
este. Comuniunea deplină cu partea apuseană a Bisericii nu înseamnă 
vreo schimbare pentru ortodoxul simplu, iar papa nu are nici cea mai 


“Arhim. Gheorghe, Egumenul Sfintei Mănăstiri Grigoriu, Sfântul Munte Athos, 
Nelinişte pentru pregătirea de către Vatican a unirii dintre ortodocşi şi romano-catolici, 
rev. Parakatathiki, nr. 54, Tesalonic 2007, p.5. 

mică intenție să se amestece în problemele interne ale Bisericii 
Ortodoxe”, 

În acelaşi timp, Vaticanul, pentru a câştiga bunăvoința 
ortodocşilor, arată că părăseşte poziția dură din trecut şi 
recurge la un atac de „dragoste şi prietenie”: 

- cultivă sistematic relații de prietenie prin schimbul de 
vizite oficiale, prin organizarea de congrese teologice mixte, 
prin acordarea de burse, prin înapoierea de Sfinte Moaşte, prin 
sprijin economic etc.; Sgi 

- în 1965 procedează, de comun acord cu Patriarhia 
Ecumenică, la ridicarea anatemelor din 10548; 

- îi recunoaşte pe ortodocşi ca „frați în Domnul”, pe care 
„Biserica Catolică îi cuprinde cu respect şi cu afecțiune 
frățească” 4; 

- în contactele bilaterale conferă Bisericilor Ortodoxe 
denumirea de „Biserici surori”45; 

- recunoaşte Tainele ortodocşilor şi îi îndeamnă pe 
credincioşii supuşi Vaticanului la rugăciuni în comun şi la 
comuniunea sacramentală cu ei; 

- declară că nu există diferențe esenţiale față de Biserica 
Ortodoxă. Ereziile papale sunt prezentate drept teologumene 
(păreri teologice în discuţie) sau expresii diferite, dar valabile, 


42 Ziarul Kiriakatiki Eleftherotypia (Presa liberă duminicală), Atena 6-5-2001, p. 6. 

8 Pentru latini, ridicarea anatemelor a însemnat ridicarea opririi de la împreună- 
împărtăşire. Însă pentru Biserica Ortodoxă această faptă nefericită nu are vali- 
ditate canonică, pentru că s-a înfăptuit fără o prealabilă aprobare sinodală a 
Bisericilor Ortodoxe Locale şi fără să se fi făcut o renegare a ereziilor papale care 
au pricinuit aruncarea anatemelor. 

* Indrumar pentru aplicarea principiilor şi normelor privind Ecumenismul, Typis 
Polyglottis Vaticanis 1965, p. 7. | 
45 Cu toate acestea, Vaticanul, în textele oficiale în care se adresează uneori 
credincioşilor lui, foloseşte un limbaj diferit şi susține că: „Biserica Catolică este 
singura Biserică a lui Hristos care a fost întemeiată în lume”, „nu este soră, ci mama 
tuturor celorlalte Biserici”, „Bisericile Ortodoxe sunt Biserici adevărate, însă suferă de o 
lipsă, pentru că nu recunosc drept cap văzut al Bisericii pe episcopul Romei” (Vezi 
despre aceasta în revista Katholiki, Atena 24-7-2007, p. 1). i 


ale aceleiaşi Credinţe, care îmbogăţesc tradiţia creştină. Pentru 
aceasta, şi în textele teologice comune ale Dialogului oficial, 
reprezentanții papali refuză cu insistență să fie menţionată 
realitatea diferenţelor dogmatice. 

Prin toată această strategie, Vaticanul speră că va încovoia 
rezistențele ortodoxe şi va crea climatul potrivit, în aşa fel încât 
ortodocşii să se împărtăşească fără ezitare în bisericile 
papistaşe, iar papistaşii în cele ortodoxe. Astfel, potrivit 
planului Vaticanului, unirea va veni de la sine (de facto) prin 
ocolirea diferenţelor teologice. 

Insă actualele evoluţii au descoperit într-un mod dureros că 
aceste declaraţii de dragoste şi zâmbetele Romei nu exprimă 
intenţiile ei cele bune, ci constituie o manevră diplomatică 
pentru înşelarea ortodocşilor. Renaşterea fanatică a Uniatiei în 
Europa de Răsărit şi amestecul pe față al Vaticanului în 
exterminarea sârbilor ortodocşi au dat la o parte masca pacifistă 
a „Sfântului Scaun”, au descoperit adevărata lui față: viclenia 
nevindecată şi tendința insistentă către supremație bisericească 
şi expansionism  socio-politic. Reconcilierea, încrederea 
reciprocă şi respectul frățesc - mult lăudatele roade ale 
Dialogului Dragostei — s-au dovedit a fi, din păcate, o mare 
minciună. Dialogul nu numai că nu a schimbat Vaticanul, ci se 
desfăşoară în favoarea intereselor lui. 

b) Alterarea cugetării ortodoxe. De la începutul secolului al 
XX-lea, în spațiul Ortodoxiei, se observă o îndepărtare treptată 
de la acrivia dogmatică a Sfinților Părinţi şi de la poziția 
tradițională multiseculară față de eretici. Unii conducători 
bisericeşti şi teologi ortodocşi, de obicei cu studiile făcute în 
Facultăţi de Teologie neortodoxe şi influenţaţi de duhul 
sincretist al Mişcării ecumenice, evită să discute despre ereziile 
papale şi consideră Papismul ca o Biserică canonică, care, 
împreună cu cea Ortodoxă, constituie chipurile Biserica cea Una 


1 Stelianos G. Papadopulos, Orthodoxon Poria (Calea Ortodocşilor), ed. News Books 
and Magazines Ltd, Atena 2000, p. 130. 

pe care a întemeiat-o Hristos. Este vorba despre o pervertire 
nemaiîntâlnită a conştiinţei ortodoxe, care a apărut odată cu 
începerea actualului Dialog şi s-a extins în continuare cu multă 
repeziciune. Cităm în acest sens: 

Patriarhul ecumenic Atenagora (t1972), care a pus bazele 
actualului Dialog, susținea că „nu se consideră absolut necesară 
o unitate dogmatică anticipată a Bisericilor Locale. Este posibil 
să se unească Bisericile păstrând fiecare credința şi învățătura sa 
şi astfel, unite, să încredințeze teologiei să rezolve şi să 
armonizeze în timp diferenţele lor dogmatice”. Subapreciind, 
aşadar, dogmele şi având o percepţie sentimentală a dragostei, 
patriarhul a trecut la acţiuni anticanonice: se ruga împreună cu 
papa, pomenea numele lui la Liturghie, dădea dumnezeiasca 
Împărtăşanie papistaşilor. În cele din urmă politica sa unionistă, 
deoarece avea principii curat antropocentriste, iar nu teologice 
sau soteriologice, nu a promovat unitatea, ci a subminat 
adevărul Bisericii. De altfel, tradiția noastră patristică pune 
baza unităţii numai pe credința comună: „Când toți avem 
aceeaşi credință, numai atunci există unitate” (Sfântul loan 
Gură de Aur). Şi se cere să fie sacrificată prietenia omenească, 
atunci când din pricina ei există pericolul să pierdem Credința 
cea dreaptă: „Este de preferat lupta care se duce pentru ceva 
lăudabil (cum este Credinţa), decât pacea care ne desparte de 
Dumnezeu” (Sfântul Grigorie Teologul). Cât despre Dumneze- 
iasca Euharistie, ea niciodată nu a fost considerată un mijloc 
pentru realizarea unității, ci ea întotdeauna urmează unității de 
credinţă ca o încununare a ei. 

Împreună-rugăciunile ortodocşilor cu papistaşii sunt astăzi 
o practică obişnuită în cadrul întâlnirilor bilaterale. Însă Sfintele 
Canoane ale Bisericii interzic cu asprime, sub pedeapsa cateri- 
sirii şi afurisirii, rugăciunile împreună cu ereticii. Şi aceasta 
pentru că, aşa cum explică Sfântul Nicodim Aghioritul, 


47 Revista Ekklisia (Biserica), nr. 12, Atena 1967, p. 326. 

rugăciunile împreună dovedesc că ortodocşii acceptă credința 
eretică şi nu au râvnă să-i elibereze pe eretici de erezia lor. 

Din păcate, simplele rugăciuni comune ale Dialogurilor s- 
au preschimbat cu timpul în rugăciuni liturgice. În acest sens 
menționăm mai ales participarea reciprocă anuală a ortodoc- 
şilor şi papistaşilor la sărbătoririle Scaunului Romei şi respectiv 
al Constantinopolului, pentru că aceasta, după cum s-a precizat 
oficial, „nu este o regulă protocolară lumească, ci este sărbătorire 
bisericească“4. La aceste sărbătoriri se consacră anumite practici 
liturgice care dau o falsă impresie de unitate şi creează confuzie 
şi sminteală în sufletele simple. 

De pildă, în anul 2006, papa a fost primit la Patriarhia 
ecumenică cu cinstiri bisericeşti, ca la un întâi-ierarh ortodox, şi 
a participat la Dumnezeiasca Liturghie purtând omofor, rostind 
„Tatăl nostru“, îmbrăţişându-se cu patriarhul la „Să ne iubim unii 
pe alții...” şi binecuvântând pe ortodocşii din biserică. Însă 
aceste practici sunt nemaiîntâlnite în tradiția noastră apostolică, 
patristică şi sinodală. Prin acest tip de alcătuiri liturgice 
Vaticanul este recunoscut în practică, de către reprezentați de 
frunte ai Ortodoxiei, drept Biserică canonică, iar ereziarhul 
papă drept episcop canonic al Romei, numit fiind de către aceia 
„Primul episcop al Creştinătății din toată lumea”. Adică se dă 
impresia că Ortodoxia abdică de la adevărul ei şi se identifică 
cu erezia! 

Unii conducători bisericeşti ortodocşi susțin cu înflăcărare 
teoria tulbure a Bisericilor surori. Conform ei, „Biserica” Latină, 
cu toate ereziile ei, este biserică deplină şi adevărată, cu preoţie 
canonică şi taine valide, de aceea şi este considerată soră a 
Bisericii Ortodoxe. Aceste puncte de vedere îndrăzneţe au fost 
formulate în 1993 în Documentul comun pe care l-au semnat 
ortodocşii şi latinii la a VII-a Întrunire a Comisiei Mixte de 
Dialog oficial (Balamand, Liban). Puțin mai târziu, în 1995, 


“ Revista Episkepsis, nr. 234, Geneva 1980, p. 4. 
* Revista Episkepsis, nr. 180, Geneva 1977, p. 12. 

patriarhul ecumenic şi papa, în Comunicatul Comun, se referă la 
Documentul de la Balamand şi afirmă: „Îi implorăm pe 
credincioşii noştri, catolici şi ortodocşi, să întărească duhul frățietății, 
care provine din unicul Botez şi din participarea la viața 
sacramentală "50, 

Dar potrivit ecclesiologiei ortodoxe „toţi cei care nu au fost 
renăscuţi din dumnezeiescul Har — (Har) care lucrează numai în 
Biserica cea Una, Sfântă, Sobornicească şi Apostolească - nu 
constituie vreo Biserică, nici văzută, nici nevăzută” (Sfântul 
Nectarie al Pentapolei). Bisericile Răsăritului şi Apusului au fost 
Biserici surori înainte de Schismă, când aveau aceeaşi credință. 
După Schismă, această frățietate s-a rupt. Papistaşii şi ortodocşii 
continuă desigur să fie frați ca făpturi însuflețite ale aceluiaşi 
Dumnezeu, nu însă şi frați „în credință”. După Schismă, Biserici 
surori sunt numai Bisericile Ortodoxe Locale. De aceea, „recu- 
noaşterea unor comunități bisericeşti separate drept «Biserici 
surori» este un fapt care duce în eroare. Nu promovează, ci sub- 
minează unitatea credincioşilor” (Prof. Gheorghios Mantzaridis). 

Un exemplu specific de lipsă de curaj, de mentalitate 
înclinată spre compromisuri şi de cedare în fața pretențiilor 
Vaticanului, îl constituie poziţia întâistătătorilor şi teologilor 
ortodocşi față de problema Uhniaţieis!. 

Ortodocşii puseseră ca o condiţie absolut necesară pentru 
începerea Dialogului desființarea “Bisericilor” Uniate şi 
integrarea membrilor lor, în urma unei alegeri libere, fie în 
Biserica Ortodoxă, fie în cea latină. „Uniaţia şi Dialogul sunt 
incompatibile simultan”, s-a accentuat în mod categoric la a III-a 
Conferinţă Panortodoxă de la Rodos (1964). Totuşi, deşi Uniaţia 
nu numai că nu a fost desființată, ci chiar întărită în felurite 
chipuri, ortodocşii, prin temerarii paşi ai patriarhului 


5 Revista Episkepsis, nr. 520, Geneva, pp. 19-20. 
51 Vezi: Protop. Theodor Zisis, Uniaţia — condamnarea şi achitarea, ed. „Vryennios”, 
Tesalonic 2002; Arhim. Gheorghios, Egumenul Sfintei Mănăstiri Grigoriu, Sfântul 
Munte Athos, Uniaţia: Metoda ecumenismului papocentrist, rev. Parakatathiki, nr. 60, 
Tesalonic 2008, p. 3. 

Atenagora, s-au târât către Dialogul dragostei. Şi l-au continuat 
fără să protesteze când în 1968 uniţii din Cehoslovacia au dez- 
lănţuit împotriva ortodocşilor „o prigoană în faţa căreia păleşte 
prigoana lui Deciu”52. 

Când în 1980 a început iarăşi Dialogul Teologic, ortodocşii 
au cerut Romei să nu includă uniți printre reprezentanții ei. 
Însă Vaticanul, între cei 28 de reprezentanţi ai lui, a inclus 8 
uniți. Şi ortodocşii au acceptat... 

În 1993, în ciuda actelor de violenţă ale uniților din Europa 
Răsăriteană, reprezentanţii Bisericilor Ortodoxe la Dialog şi-au 
pus semnătura pe Documentul de la Balamand. În acest 
document ultracriticat, printre altele, se justifică şi se recunoaşte 
în mod solemn existența şi activarea „Bisericilor” Unite... În 
2000 dialogul a fost întrerupt din cauza uniţilor şi s-a convenit 
ca problema Uniaţiei să fie primul şi singurul subiect de 
discuţie la o eventuală reîncepere a acestuia. 

In 2006 Dialogul a început din nou, evitând însă problema 
Uniaţiei şi urmând o tematică diferită. Această cedare 
inadmisibilă şi nedemnă pentru ortodocşi dovedeşte că linia pe 
care o urmează Dialogul este trasată de Vatican, potrivit cu 
ecumenismul său papocentrist, iar ortodocşii doar o urmează... 

Criza multiplă în care se zbate actualul Dialog dintre 
Ortodoxie şi Papism este deja o constatare generală. 
Participarea Bisericii noastre la acesta are sens numai dacă 
ortodocşii expun în mod autentic adevărul Credinței noastre şi 
dacă papistaşii doresc să se întoarcă la această Credinţă, care 
până la Schismă era şi a lor. Însă, din păcate, nici mărturie 
autentică şi suficientă nu se dă întotdeauna şi nici Roma nu este 
dispusă să lepede rătăcirile ei5. Prin dialog, Vaticanul nu 
vizează unitatea în Credinţa cea adevărată, ci recunoaşterea lui 
de către ortodocşi ca biserică adevărată. Iar aceasta se izbuteşte 


52 Revista Ekklisia, nr. 14, Atena 1969, p. 313. 

% Papa Benedict al XVI-lea declara în 2007; „Dialogul nu poate fi un pretext ca 
(Vaticanul) să adapteze sau să slăbească ceea ce crede că este”, ct. Ziarului Orthodoxos 
Typos (Presa Ortodoxă), Atena 20-7-2007. 

datorită diplomaţiei papale şi din pricina ciudatei cedări a 
ortodocşilor. Fără criterii curat teologice şi fără sinceritate, 
Dialogul induce în eroare şi se dovedeşte vătămător pentru toți 
ortodocşii (pleroma ortodoxă), în timp ce, dimpotrivă, pentru 
falimentarul Vatican el constituie cea mai bună proptea. 

Semnificativă pentru criza prin care trece dialogul este şi 
demisia conducătorului părţii ortodoxe şi co-preşedintele 
Comisiei Internaţionale a  Dialogului, Înalt Preasfinţitul 
Arhiepiscop Stelian al Australiei. „După 20 de ani de preşedinţie 
laborioasă în «Dialogul Teologic Oficial» dintre ortodocşi şi romano- 
catolici, demisionez de bună voie ca să nu mai am nici o legătură cu 
un astfel de «joc lipsit de interes»"5, a declarat el în 2007. Şi ca un 
bun cunoscător al celor ce se petrec în culisele Vaticanului, a 
completat: „După cu totul neaşteptata escaladare de către Benedict al 
XVI-lea a provocărilor Vaticanului față de ceilalți creştini (în mod 
deosebit față de ortodocşi!), se vede mai clar ca lumina soarelui că, din 
păcate, am intrat într-o perioadă de totală incertitudine, ca să nu 
spunem de ciudată afundare în întuneric... Trebuie, aşadar, să 
spunem fără ocolişuri că este evident că s-a impus întru totul linia 
cardinalilor inflexibili ai Curiei Papale, care de fapt defineşte 
Papismul — nu ca un primat al unui episcop, ci ca o ideologie a 
insuportabilului totalitarism —, cu adevărat o PIEDICĂ DE 
NETRECUT, mai întâi în perspectiva reunirii creştinilor dezbinaţi, 
apoi pentru simpla unitate de pace dintre ei, şi cu atât mai mult 
(pentru conviețuirea paşnică a acestora) cu necreştinii sau 
ateii "55. 


5 Ziarul Australia — Noua Lume, Melbourne 19-7-2007, p. 1. 
5 Revista Foni tis Orthodoxias (Glasul Ortodoxiei), Ed. Sfintei Arhiepiscopii a 
Australiei, nr. 325, Sydney, iulie 2007, p. 77 (sublinierea aparţine autorului). 

Epilog 


Papismul, ca purtător al unei mulțimi de credinţe eretice, se 
află în afara hotarelor Bisericii. Ca exponent al unei forme de 
guvernare politico-lumească, constituie un centru de stăpânire 
universală. Cu toată strălucirea şi puterea sa exterioară, 
înlăuntrul său ascunde o tragică neputinţă pentru că se sprijină 
pe înşelare. Calea întoarcerii la Ortodoxia pe care a pierdut-o 
trece prin pocăință (metanoia), care însă, astăzi, numai printr-o 
minune se poate aştepta de la încremenita oligarhie a 
Vaticanului. 

Totuşi, fraţii noştri eterodocşi, extenuaţi de totalitarismul 
papal, ne cer, conştient sau nu, adevărul care eliberează, care dă 
sens şi frumusețe vieţii: Adevărul care, ca viață în Hristos şi 
comuniune cu Dumnezeu, se păstrează nefalsificat numai în 
Biserica Ortodoxă, singura „Una, Sfântă, Sobornicească şi 
Apostolească Biserică” a lui Hristos. 

Credinţa predanisită de Apostoli nu este proprietatea 
exclusivă a cuiva, ci este un dar al lui Dumnezeu şi aparține 
întregii lumi. De aceea trebuie să fie păstrată nealterată, astfel 
încât, ca o datorie de dragoste, să fie oferită deplină şi curată 
celor care o caută. 

Aşadar, statornicirea neclintită în tradiţia ortodoxă nu arată 
o retragere autosuficientă în propria credință. Dar nici 
dezvăluirea înşelării papale nu înseamnă intoleranță sau 
fanatism. Dimpotrivă, relativizarea credinței şi acoperirea 
ereziilor latinilor, acţiuni care se întreprind în cercurile ecume- 
niste, pun în pericol mântuirea noastră şi îi împiedică pe fraţii 
noştri din Apus să ia contact cu adevărul mântuitor. 

La manevrele diplomatice ale Vaticanului, la dureroasele 
manifestări filopapale ale conducătorilor ortodocşi, la 
Dialogurile Teologice zadarnice şi la „topitoriile” contemporane 
„de unire a Bisericilor” fără unitate în credinţă, creştinul orto- 
dox se opune prin trezvia sa teologică, prin nemăsurata putere 
a rugăciunii sale şi prin credința sa neclintită în Întemeietorul 

Bisericii, Domnul nostru lisus Hristos. Totodată, prin viața sa 
corectă şi sfântă, mărturiseşte cu smerenie şi curaj „iubita 
Ortodoxie”, propovăduind în toate direcţiile „fiinţa” credinţei 
sale: „Pentru noi aceasta este averea noastră: Credinţa pe care ne-au 
lăsat-o moştenire Părinţii noştri. Aceasta este bogăția noastră, aceasta 
este slava noastră, aceasta este ceea ce ne înrudeşte, aceasta este 
cununa noastră, aceasta este lauda noastră! Avem un Botez, o 


Credință, o Biserică şi un Dumnezeu pe Care Îl slăvim în Trei 
Ipostasuri “56 


5 Monahul Iosif Vrienie, secolul al XV-lea. 

Ce absurditate tragică! Să se desemneze locţiitor și înlocuitor al 
Domnului şi Dumnezeului Care pretutindeni este! [...] Dogma des- 
pre infailibilitatea papei-om este erezia ereziilor, o răzvrătire fără pre- 
cedent împotriva lui Hristos Dumnezeul-Om... În istoria neamului 
omenesc există trei mari căderi: a lui Adam, a lui luda şi a papei. 


Sfântul lustin Popovici 


Dăruind această broșură fraţilor noștri, în epoca în care sincre- 
tismul şi secularizarea au amortit conştiinţa bisericească a celor mai 
mulți dintre noi, ne rugăm să simţim toţi datotia și să conştientizăm 
puterea pe care o avem ca păzitori și apărători ai Ortodoxiei. Această ” 
datorie şi această putere sunt învederate de patriarhii Răsăritului în 
istorica lor Enciclică de la 1848: Încă la noi, nici Patriarhii, nici Sinoadele 
nu au putut vreodată să introducă lucruri noi, căci păzitorul Credinței 
este însuși trupul Bisericii, adică însuși poporul, care voiește ca veșnic 
neschimbată să-i fie Credinţa și la fel cu cea a Părinților lui” 


Sfânta Mănăstire Paraklitu 

